

Budapest Főváros Önkormányzat Közgyűlésének
…/2010. (... ...) önkormányzati rendelete
Budapest Főváros Önkormányzata 2011. évi költségvetéséről

Budapest Főváros Önkormányzat Közgyűlése az államháztartásról szóló - többször módosított - 1992. évi XXXVIII. törvény 65. § (1) bekezdésében kapott felhatalmazás alapján a helyi önkormányzatokról szóló 1990. évi LXV. törvény 91. §-ában meghatározott feladatkörében eljárva a következőket rendeli el:

ELSŐ RÉSZ

Budapest Főváros Önkormányzata 2011. évi
költségvetése kiadásainak és bevételeinek főösszege,
a hiány mértéke és finanszírozásának módja, címrendje,
céljellegű bevételei és kiadásai

1. § 

(1) Budapest Főváros Önkormányzata 2011. évi költségvetése 

	kiadási főösszegét
	503.124.925
	ezer Ft-ban,

	bevételi főösszegét
	447.568.311
	ezer Ft-ban,

	hiányának összegét
	55.556.614
	ezer Ft-ban



állapítja meg.

	(2) 
	Az (1) bekezdés szerinti bevételi főösszeg előirányzat-csoportonkénti összegeit az 1. számú táblázat 4. oszlopa szerint határozza meg.



	(3) 
	Az (1) bekezdés szerinti kiadási főösszeg előirányzat-csoportonkénti összegeit a 2. számú táblázat 4. oszlopa szerint határozza meg.



	(4) 
	Az (1) bekezdés szerinti bevételi főösszegen belül a működési célú állami hozzájárulásokat az 1/a, a Főpolgármesteri Hivatal támogatásértékű működési bevételeit és államháztartáson kívülről átvett működési célú pénzeszközeit az 1/b táblázat tartalmazza. Támogatásértékű beruházási és felújítási bevételeit, államháztartáson kívülről átvett beruházási és felújítási célú pénzeszközeit az 1/c, a felvenni kívánt támogatási kölcsöneit és nyújtott kölcsöneinek visszatérülését az 1/d, címzett, valamint fejlesztési célú egyéb központi támogatásait az 1/e. számú táblázat tartalmazza.



	(5) 
	Az (1) bekezdés szerinti bevételi és kiadási főösszegen belül a működési, beruházási és felújítási célú bevételi és kiadási előirányzatokat mérlegszerűen, egymástól elkülönítetten, tájékoztató jelleggel a 2/a. számú táblázat tartalmazza.





	(6) 
	Az (1) bekezdés szerinti bevételi és kiadási főösszeg figyelembevételével, de az intézményi kör bevételei nélkül összeállított előirányzat felhasználási ütemtervet a 2/b. táblázat tartalmazza. 



	(7) 
	Az (1) bekezdés szerinti 55.556.614 ezer Ft összegű hiányból:

	
	a)
	4.486.500 ezer Ft összeget a Budapest Főváros Önkormányzata és az Európai Beruházási Bank (EIB) között 2002-2006-ban megkötött keretszerződések alapján lehívható hitelből finanszíroz,

	
	b)


	30.160.900 ezer Ft összeget a Budapest Főváros Önkormányzata és az Európai Beruházási Bank (EIB) között 2009-ben megkötött keretszerződés alapján lehívható hitelből finanszíroz, 

	
	c)
	10.333.000 ezer Ft összeget az Önkormányzati Infrastruktúrafejlesztési Hitelprogram keretében 2009-ben és 2010-ben megkötött szerződések alapján finanszíroz.

	
	d)
	10.576.214 ezer Ft összeget egyéb fejlesztési hitel igénybevételével finanszíroz.




2. §

A költségvetés címrendje, kiadási, bevételi előirányzatok, létszám

	(1) 
	A költségvetés címrendjét az a) – c) pontok keretei között a 3. számú táblázat tartalmazza.

	
	a)
	A költségvetés címrendje két részből, 4, illetve 6 jegyű számból és az intézmény/feladat megjelöléséből áll.

	
	b)
	A Budapest Főváros Önkormányzata irányítása alá tartozó fővárosi önkormányzati költségvetési szervek az 1000-6000 címeken szerepelnek, ágazati sorrendben. Az önállóan működő és gazdálkodó intézmények címszáma 4 jegyű. Az önállóan működő intézmények címszáma 6 jegyű, az 1-4. számjegy megegyezik annak az önállóan működő és gazdálkodó intézménynek a címszámával, amelyhez az alapító okirat szerint tartozik, az 5-6. számjegy sorszám.

	
	c)
	A Főpolgármesteri Hivatal és a Fővárosi Önkormányzat feladatainak előirányzatait a 7000 - 9000 számú címek rögzítik. Ezen belül:

	
	
	a 7100 címeken a hivatali feladatok és a testületi működés tervezett kiadásai és e feladatokhoz közvetlenül kapcsolódó bevételek előirányzata,

	
	
	a 7200 címeken az önkormányzati feladatokhoz kapcsolódó hivatali szakmai tevékenységek kiadása és e feladatokhoz közvetlenül kapcsolódó bevételek előirányzata,

	
	
	a 7300 címeken a városüzemeltetési (közlekedési, kommunális, környezetvédelmi, stb.) feladatok tervezett kiadása és e feladatokhoz közvetlenül kapcsolódó bevételek előirányzata,

	
	
	a 8100 címeken a vállalkozások támogatása,

	
	
	a 8201 címen a Vagyongazdálkodási keret,

	
	
	a 8300 címeken az alapítványok és társadalmi szervezetek támogatása,

	
	
	a 8400 címeken az egyes önkormányzati feladatok tervezett kiadásai, ezen belül a 8401 címen a fővárosi önkormányzati költségvetési szerveknek folyósított támogatás,

	
	
	a 8500 címeken az intézmények önkormányzati támogatásának, valamint a Főpolgármesteri Hivatalban tervezett - e feladatokon előirányzott bevételekkel csökkentett - kiadásoknak és a tartalékoknak a fedezetét képező önkormányzati bevételek és hitelek,

	
	
	a 8601 címen a fővárosi területi kisebbségi önkormányzatok előirányzata,

	
	
	a 8700 címeken az egyéb szervezetek, egyéb címekbe nem sorolható szervek  támogatása,

	
	
	a 9000 címeken Budapest Főváros Önkormányzata tartalékai, ezen belül a 9100 címeken a céltartalékok, a 9300 címen az általános tartalék előirányzata

	
	
	kerülnek tervezésre.



	(2) 

	A költségvetés címrendjébe tartoznak továbbá az (1) bekezdésen túl az alábbi címek is, amelyek e rendelet 3. számú táblázatában nem szerepelnek, de az évközi operatív feladatellátáshoz szükségesek. Ezekre a címekre a 9100-as céltartalékokról átcsoportosított és felosztott azon előirányzatok kerülnek, amelyeket a 11. § szerint szabályozott döntések alapján nem a Fővárosi Önkormányzat intézményei, illetve a fővárosi területi kisebbségi önkormányzatok kapnak támogatásként:

	
	a)
	magánszemélyek támogatása, illetve személyi és dologi kiadások esetén:
7218 Főpolgármesteri keret személyi és dologi kiadásai,
7233 Védelmi és rendészeti feladatok

	
	b)
	egyéb szervezetek támogatása esetén:
8205 Fővárosi Drogellenes Program kerete
8446 Nagyrendezvények kerete,
8447 Főpolgármesteri keret,
8449 Önkéntes tűzoltó egyesületek támogatása,
8454 Kulturális keret



	(3) 
	Az 1. § (1) bekezdésében megállapított kiadási főösszeg címenkénti és címeken belül előirányzat-csoportonkénti összegeit a 3. számú táblázat 1-24. sorai tartalmazzák.



	(4) 
	Az előirányzatok a Magyar Köztársaság 2011. évi költségvetéséről szóló 2010. évi CLXIX. törvény (továbbiakban: költségvetési törvény) 36. § (1) bekezdésében megállapított, felhasználási kötöttséggel járó állami támogatásokat az alábbiak szerint tartalmazzák:

	a)
	színházi támogatás az 5101, 5102, 5107, 5109, 5111, 5114, 8108, 8109, 8117, 8120, 8121, 8122, 8125, 8128 címeken
	

3.656.800
	

ezer Ft,

	b)
	tűzoltóság támogatása a 6005 címen
	6.721.972
	ezer Ft,

	c)
	kiegészítő támogatás egyes feladatok ellátásához  az érintett intézmények címein összesen:
	
533.661
	
ezer Ft,



	(5) 
	A 8403 Önkormányzati fejlesztések címen belül a 4. sz. metróvonal építése alapprojekthez kapcsolódó, a „8512 Fejlesztési célú támogatás” címen tervezett 65.489.300 ezer Ft a Budapest Főváros Önkormányzata és a Magyar Állam között fennálló szerződések alapján a központi költségvetésen keresztül juttatott támogatásokhoz kapcsolódik. 



	(6) 

	Az előirányzatok az Európai Uniós támogatással megvalósuló projektek bevételeit és kiadásait a 3/e. számú táblázatban részletezettek szerint tartalmazzák.



	(7) 
	Az egyes címekhez kapcsolódó költségvetési létszámkeretet, amely a költségvetési engedélyezett létszámkeretet jelenti, a 3. számú táblázat 39. sora tartalmazza.



	(8) 
	Az 1. § (1) bekezdésében megállapított bevételi főösszeg címenkénti és címeken belül előirányzat-csoportonkénti összegeit a 3. számú táblázat 25-38. sorai tartalmazzák.



	(9) 
	Az egyes címeken tervezett bevételekből céljellegű bevétel:

	
	a)
	A „8501 Intézményi működési bevételek” címen tervezett bevételekből a Városrehabilitációs és lakásértékesítési számlán kezelt felhalmozási célú szabad pénzeszközök befektetéséből realizált kamatbevételek tervezett összege, 712.000 ezer Ft, amelyet a „8403 Önkormányzati fejlesztések” címen tervezett kiadásokra kell fordítani.

	
	b)
	A "8504 Idegenforgalmi adó" címen tervezett adóbevétel és az ehhez kapcsolódó üdülőhelyi normatív hozzájárulás (továbbiakban idegenforgalmi bevétel) együttes 375.000 ezer Ft összegéből a forrásmegosztási rendeletben rögzített szabályozás szerint a kerületi önkormányzatokat megillető 52,829%, azaz 198.109 ezer Ft a „8408 Idegenforgalmi bevételekből kerületeknek átadás” cím előirányzatának a fedezete.

	
	c)
	Az idegenforgalmi bevétel 375.000 ezer Ft összegét meghaladó többletbevételből a kerületi önkormányzatokat megillető 52,829% hányad. 

	
	d)
	A városrehabilitációs központi számlához kapcsolódóan a „8501 Intézményi működési bevételek” címen tervezett bevételből 712.000 ezer Ft, a „8514 Önkormányzati lakások értékesítése” címen tervezett bevételből 400.000 ezer Ft, összesen 1.112.000 ezer Ft, amely kiadásként a „8403 Önkormányzati fejlesztések” címen belül a városrehabilitációs keret, valamint a lakásgazdálkodás feladatokon került megtervezésre. 

	
	e)
	Az önkormányzati tulajdonú lakások lakásértékesítési számlájához kapcsolódóan a „8501 Intézményi működési bevételek” címen tervezett bevételből 32.400 ezer Ft, a „8514 Önkormányzati lakások értékesítése” címen tervezett bevételből 11.800 ezer Ft, összesen 44.200 ezer Ft, amely kiadásként a „8403 Önkormányzati fejlesztések” címen a lakásgazdálkodási feladatok között bérlakások értékesítéséhez kapcsolódó kiadásokra került megtervezésre.



	(10) 
	Az önkormányzati tulajdonba tartozó ingatlanok (ideértve a korlátozottan forgalomképes törzsvagyonba tartozó, testületi döntéssel onnan kivont és értékesítésre kijelölt ingatlanokat is) értékesítéséből származó bevételek az önkormányzat saját bevételből tervezett beruházási kiadásainak a fedezetét képezik. Az év közben testületi döntéssel értékesítésre kijelölt ingatlanok (mind a forgalomképes, mind a korlátozottan forgalomképes) bevételeinek tervbevételére csak abban az esetben lehet javaslatot tenni, ha a költségvetésben eredetileg tervezett ingatlanértékesítés már megvalósult. A többletbevétel tervbevétele kizárólag a 7 éves fejlesztési tervben, a későbbi években tervezett beruházások fedezetére, a „9112 Évközi indítású beruházások” cím új Fejlesztések átütemezésének tartaléka feladat egyidejű megemelésével történhet.



	(11) 
	A Főpolgármesteri Hivatal címein belül tervezett 2011. évi adósságszolgálatot a felvett hitelek szerinti csoportosításban a 3/a. számú táblázat 6. oszlopa tartalmazza. 



	(12) 
	A fővárosi önkormányzati költségvetési szervek és a Főpolgármesteri Hivatal címei a társadalmi szervezeteknek és alapítványoknak nyújtandó támogatásokat a 3/b. számú táblázat szerinti részletezésben és összegekkel tartalmazzák.



	(13) 
	A „8601 Fővárosi területi kisebbségi önkormányzatok előirányzatai” címen belül a fővárosi területi kisebbségi önkormányzatoknak biztosított támogatás fővárosi területi kisebbségi önkormányzatonkénti és azon belül célonkénti összegeit a 3/c. számú táblázat tartalmazza.



	(14) 
	A fővárosi területi kisebbségi önkormányzatok 2011. évi költségvetése kiemelt előirányzatait önkormányzatonkénti bontásban a 3/d. számú táblázat tartalmazza.



	(15) 
	A „6009 Fővárosi Közterületi Parkolási Társulás” címen tervezett előirányzat kizárólag a Társulási Tanács döntése alapján, annak megfelelően módosítható.



	(16) 
	A „6001 Fővárosi Közterület-felügyelet” címen megtervezett előirányzatokhoz kapcsolódóan az intézmény az általa ellátott közterületi feladatok végrehajtásáról év közben – folyamatos egyeztetés és a nyilvánosság megteremtése mellett – ad számot a Főpolgármesteri Hivatalnak.



	(17) 
	A „7315 FKF Zrt. közútkezelési feladatok” címen megtervezett kiadásokhoz kapcsolódóan az FKF Zrt. mint közszolgáltató szervezet a tárgyhó utolsó munkanapján részszámlát bocsát ki az éves előirányzat 1/12 részére, a következő hónap 5. munkanapjára szóló fizetési határidővel. Negyedévente az elvégzett feladatokról naturális és pénzügyi kimutatást készít a Városüzemeltetési Főosztály részére.



	(18) 
	Azon Európai Unió által társfinanszírozott projektek esetében, amelyek nem rendelkeznek megkötött támogatási szerződéssel, az előirányzatok módosítására a megkötött támogatási szerződéssel összhangban kerülhet sor.



Budapest Főváros Önkormányzata 2011. évi felújítási előirányzatai

3. §

	(1) 
	A felújítási előirányzatokat célonként a 4. számú táblázat 8. oszlopa tartalmazza az alábbi bontásban:
Céljelleggel támogatott felújítások:
I. Felújítási pénzeszközökkel önálló gazdálkodásra feljogosított fővárosi önkormányzati költségvetési szervek,
II. Felújítási pénzeszközökkel önálló gazdálkodásra nem jogosult fővárosi önkormányzati költségvetési szervek,
Intézményi felújítások:
III. Intézményi saját bevételek terhére történő felújítások,
IV. Út-, hídfelújítás,
V. Lakásügyi feladatok.



	(2) 
	A felújítási pénzeszközökkel önálló gazdálkodásra való jogosultságot a 4/a. számú táblázat tartalmazza.




Budapest Főváros Önkormányzata 2011. évi fejlesztési előirányzatai

4. § 

	(1) 
	A „8403 Önkormányzati fejlesztések” címen tervezett kiadások feladatonkénti előirányzatait az 5. számú táblázat „A” részének 6. oszlopa, ebből a beruházási célú pénzeszközátadásokat államháztartáson kívülre a 7. oszlopa, a támogatás értékű beruházási kiadásokat a 8. oszlopa, és a felhalmozási célú támogatási kölcsönöket a 9. oszlopa tartalmazza.



	(2) 
	A célhitelekből finanszírozott beruházási kiadásokat az 5. számú táblázat 10. oszlopa tartalmazza.



	(3) 
	A fővárosi önkormányzati költségvetési szervek címein belül a céljelleggel támogatott beruházási kiadásokat az 5. számú táblázat „B” részének 6. oszlopa tartalmazza.



	(4) 
	A fővárosi önkormányzati költségvetési szervek saját hatáskörű beruházási kiadási előirányzatait intézményenként a 3. számú táblázat érintett címeinek 10., 13., 14. és 15. sora, illetve ágazatonként összesítve az 5. számú táblázat „D” részének 6., 7., 8. és 9. oszlopa szerint határozza meg.



	(5) 
	Az 1000-6000 címek intézményi beruházásainak, egyéb pénzeszközátadásainak és kölcsöneinek 2011. évi előirányzatait – intézményenként, tájékoztató jelleggel – az 5/a. számú táblázat tartalmazza.






	(6) 
	Az alábbi beruházásokhoz kapcsolódó ténylegesen átadott pénzeszközöket az átvevőknek tőketartalékba kell helyezniük:

	
	Közlekedési feladatok

	
	- M2 metróvonal járműállomány cseréje
	17.554.400
	ezer Ft.



	(7) 
	A „Helyi közösségi közlekedés normatív támogatása” feladat előirányzatának felhasználásáról az érintett szakbizottság dönt 2011. március 31-éig.




Budapest Főváros Önkormányzata költségvetési tartalék előirányzatai

5. §

	(1) 
	A 2. § (3) bekezdésben jóváhagyott kiadásokból az általános tartalék 3.965.000 ezer Ft, mely év közben elsősorban az ágazati szakmai előterjesztések alapján az alábbi feladatokra biztosít fedezetet:

	
	a)
	az érettségiztetéshez, szakvizsgáztatáshoz kapcsolódó kiadásoknak az állami normatív hozzájárulásokból nem fedezett többleteire,

	
	b)
	az oktatási ágazatot érintően a 2011/2012-es tanév feladatváltozásaiból, a pedagógiai  programokból jelentkező nettó többletekre,



	(2) 
	A 2. § (3) bekezdésében jóváhagyott kiadásokból a céltartalék 25.557.528 ezer Ft,
ebből:

	
	működési célú
	7.224.937
	ezer Ft,

	
	felhalmozási célú
	18.332.591
	ezer Ft,

	
	A céltartalékok előirányzatait célonként a 3. számú táblázat a 9100, 9200 címeken tartalmazza. 



	(3) 
	A „9112 Évközi indítású beruházások” címen tervezett 18.180.591 ezer Ft céltartalék beruházásonkénti összegeit az 5. számú táblázat „C” részének 6. oszlopa tartalmazza.



	(4) 
	A „9117 Vagyongazdálkodás ingatlanvásárlási céltartaléka” címen tervezett 150.000 ezer Ft támogatási keret az ingatlanok megszerzéséhez, elővásárlási jog gyakorlásához biztosít fedezetet.



	(5) 
	A „9112 Évközi indítású beruházások” címen belül tervezett Helyi közösségi közlekedés normatív támogatása, BKV ZRt. tőkepótlás feladathoz kapcsolódó 10.000.000 ezer Ft-ot a megkötött pénzeszköz átadás-átvételi megállapodás után a BKV Zrt-nek tőketartalékba kell helyeznie.



	(6) 
	A 2011. évi költségvetésben megtervezett céltartalékok felhasználására, a megfelelő kiadási előirányzatra történő átcsoportosítására – figyelemmel a 11-15. §-okban foglaltakra is – 2011. december 31-éig van lehetőség. Ezt követően a céltartalékok felhasználására a 2012. évi költségvetés hatályba lépéséig csak a 2012. évi átmeneti finanszírozásról és költségvetési gazdálkodásról szóló rendelet szabályozása szerint kerülhet sor.




A költségvetési évet követő elkötelezettségek

6. §

	(1) 
	A költségvetési év és az azt követő 2 év várható bevételi és kiadási előirányzatait tájékoztató jelleggel a 6. számú táblázat tartalmazza. A költségvetési évre és az azt követő 2 évre szóló elkötelezettségek tételes felsorolását a (2) és (3) bekezdésben foglaltak kivételével a 6/a. számú táblázat tartalmazza.



	(2) 
	A költségvetési év és az azt követő év(ek) tételesen felsorolt elkötelezettségeit felújítás esetén a 4. számú táblázat 8-12. oszlopai, beruházás esetén az 5. számú táblázat 6., illetve 11-16. oszlopai tartalmazzák a feladatok jóváhagyásának megfelelően.



	(3) 
	A költségvetési évet és az azt követő éveket terhelő adósságszolgálati kötelezettséget a 3/a. számú táblázat 6-13. oszlopai tartalmazzák.





MÁSODIK RÉSZ

BUDAPEST FŐVÁROS ÖNKORMÁNYZATA
2011. ÉVI KÖLTSÉGVETÉSE VÉGREHAJTÁSÁNAK SZABÁLYAI

I. fejezet
A fővárosi önkormányzati költségvetési szervek és a Főpolgármesteri Hivatal gazdálkodásának általános szabályai

7. §

	(1) 
	Költségvetési alapokmányaikat a fővárosi önkormányzati költségvetési szerveknek e rendelet 3. számú táblázatában a 1101 - 6009 címeken meghatározott összegekkel, a Főpolgármesteri Hivatalnak e rendelet 3. számú táblázatának "B1 Főpolgármesteri Hivatal összesen" oszlopában meghatározott összegekkel kell összeállítaniuk.



	(2) 
	A Közgyűlés felhatalmazza a fővárosi önkormányzati költségvetési szerveket és a Főpolgármesteri Hivatalt a költségvetésben előírt bevételek beszedésére és a jóváhagyott kiadások teljesítésére.



	(3) 
	A fővárosi önkormányzati költségvetési szervek – beleértve a Főpolgármesteri Hivatalt is – a jóváhagyott előirányzatokon belül – beleértve a létszám keretet is – kötelesek gazdálkodni. A fel nem használt kiadási előirányzatot a költségvetési szerv irányítását ellátó szerv felülvizsgálja.



	(4) 
	A fővárosi önkormányzati költségvetési szerveknél és a Főpolgármesteri Hivatalnál a tervezett bevételek elmaradása nem vonja automatikusan maga után az önkormányzati támogatás növekedését. A kiadási előirányzatok, amennyiben a tervezett bevételek nem folynak be, nem teljesíthetők.



	(5) 
	A fővárosi önkormányzati költségvetési szerv - közgyűlési döntést követően - létszámcsökkentésének végrehajtásához támogatást igényelhet az irányító szervtől. Amennyiben a költségvetési szerv a létszámleépítéssel kapcsolatosan a törvényi előírásokon kívüli kifizetéseket teljesít, akkor annak fedezetét minden esetben az intézmény saját költségvetésének terhére kell, hogy biztosítsa.
Létszámcsökkentés végrehajtásához központi költségvetési támogatásra minden intézmény pályázhat. Amennyiben az intézmény e jogcímen támogatásban részesül, úgy köteles a helyi önkormányzatokért felelős miniszter által a helyi önkormányzatok létszámcsökkentéseinek támogatására február 15-ig kiírt pályázaton részt venni, a pályázatot a feltételeknek megfelelően elkészíteni. Köteles továbbá az intézmény a nem pályázható összegről is tételesen elszámolni.

	
	A végleges elszámolásnál csak bérjegyzékkel igazolt kifizetések támogathatóak. Amennyiben a helyi önkormányzatok részére kiírt létszámcsökkentési pályázaton a benyújtott pályázat vagy annak egy része a résztvevő intézménynek felróható okból elutasításra kerül, úgy a Fővárosi Önkormányzat által a pályázati cél megvalósítására megelőlegezett összeg az intézménytől elvonásra kerül. A prémiumévek programmal kapcsolatosan, amennyiben a költségvetési szerv a hatályos jogszabályi előírással ellentétes kifizetéseket teljesít, annak fedezetét a saját költségvetésének terhére kell, hogy biztosítsa.






	(6) 
	A Főpolgármesteri Hivatal társadalmi szervezetet a Közgyűlés egyedi engedélyével hozhat létre. Ugyanez a szabály vonatkozik ezen szervezetekhez való csatlakozásra is. Az engedély megszerzéséhez be kell mutatni, hogy a társadalmi szervezet létrehozásához vagy az ahhoz való csatlakozáshoz milyen források állnak rendelkezésre.
Fővárosi önkormányzati költségvetési szerv alapítványt nem alapíthat, ahhoz nem csatlakozhat, de kizárólag közhasznú, vagy kiemelkedően közhasznú alapítványt, közalapítványt összesen évi 10 millió Ft értékhatárig– ha az közfeladatai ellátásával összhangban áll – támogathat, az általa ellátott feladattal összefüggő kifizetésre történő kötelezettségvállalás formájában, vagy kapacitásának rendelkezésre bocsátásával elért bevételét a kiadások megtérítése mellett átengedheti.



	(7) 
	A fővárosi önkormányzati költségvetési szervek és a Főpolgármesteri Hivatal által támogatott szervezetek és magánszemélyek:

	
	a)
	az árubeszerzési, építési beruházási, építési koncessziós, szolgáltatás-megrendelési és szolgáltatási koncessziós céllal juttatott támogatásokat kizárólag a közbeszerzésekről szóló 2003. évi CXXIX. törvény és a kapcsolódó jogszabályok figyelembevételével használhatják fel, 

	
	b)
	számadási kötelezettséggel tartoznak a részükre juttatott céljellegű összeg rendeltetésszerű használatára vonatkozóan.



	(8) 
	A fővárosi önkormányzati költségvetési szervek és a Főpolgármesteri Hivatal:

	
	a)
	köteles ellenőrizni az általuk juttatott összeg felhasználását és a számadást,

	
	b)
	a számadási kötelezettség elmulasztása esetén köteles a támogatást felfüggeszteni.



	(9) 
	A fővárosi önkormányzati költségvetési szervek és a Főpolgármesteri Hivatal a Közgyűlés engedélyével alapíthatnak gazdasági társaságot, illetőleg szerezhetnek gazdasági társaságban, közhasznú társaságban érdekeltséget. A fővárosi önkormányzati költségvetési szerv csak olyan gazdálkodó szervezetben vehet részt, vagy olyan szervezetet alapíthat, amelyben felelőssége nem haladja meg vagyoni hozzájárulásának mértékét, és amelyekben – ha törvény más feltételeket nem határoz meg – legalább többségi befolyással rendelkezik. Több fővárosi önkormányzati költségvetési szerv közös gazdálkodó szervezete esetében elegendő, ha a költségvetési szervek befolyása együttesen éri el a legalább többségi befolyást. 



	(10) 
	A fővárosi önkormányzati költségvetési szerveknek a 4. § (2) bekezdésben meghatározott, jóváhagyott beruházások kiadásai teljesítésének ellenőrzését - az irányító szervnek – a számlavezető bankfióknál lehetővé kell tenniük.



	(11) 
	A fővárosi önkormányzati költségvetési szervek és a Főpolgármesteri Hivatal alkalmazottaik önkéntes kölcsönös biztosító pénztárral szembeni tagdíjfizetési kötelezettségét – szerződés alapján, munkáltatói tagként – egészében vagy részben átvállalhatja. A szerződések megkötéséhez önkormányzati többlettámogatás nem igényelhető.



	(12) 
	A közbeszerzési törvény hatálya alá tartozó fővárosi önkormányzati, illetve intézményi építési beruházásokra, árubeszerzésekre, építési koncesszióra, szolgáltatások beszerzésére, szolgáltatási koncesszióra a közbeszerzési eljárás egyes kérdéseiről szóló 2003. évi CXXIX. törvény és a kapcsolódó jogszabályok előírásait kell alkalmazni. 




A költségvetési egyensúly megőrzéséhez kapcsolódó végrehajtási szabályok

8. §


	(1) 
	Az általános tartalékból olyan törvényi kötelezettségekből eredő kiadások finanszírozhatóak, amelyekhez az állami normatívák, központi pótelőirányzatok év közben nem nyújtanak kellő fedezetet. Az Áht. 25. §-ával összhangban az általános tartalék szolgál továbbá az előre nem valószínűsíthető, nem tervezhető és halaszthatatlan kiadások, strukturális átalakítások fedezetére, valamint az előirányzott, de elháríthatatlan okok miatt elmaradó bevételek pótlására is.
Amennyiben az általános tartalékból finanszírozott kiadásra utólag fedezet érkezik, akkor azt vissza kell pótolni a forrás megérkezésekor.



	(2) 
	A 2010. évi szabad pénzmaradvány a közvetlenül nem számszerűsíthető, illetve számszerűsítendő kockázatok kezelésére tartalékolandó. A szabad pénzmaradvány működési kiadások fedezetére nem használható.



	(3) 
	Az év közben jelentkező működési bevételi többlet a kockázatok fedezésére tartalékolandó, amíg az év során történő kockázatelemzés eredménye azt bizonyítja, hogy a többlet a likviditás veszélyeztetése nélkül felszabadítható. Utóbbi esetben a bevételi többlet felhasználási sorrendje az alábbi:
elsősorban a működési kiadásoknál a felügyeleti támogatásból elvont 1,5%-ot kell visszapótolni,
másodsorban a BKV ZRt. javára maximum 10 milliárd Ft támogatást kell biztosítani.





Helyszíni bírságból származó bevételek átutalása

9. §

A Fővárosi Közterület-felügyelet és a Fővárosi Tűzoltóparancsnokság a helyszíni bírságból befolyt bevételt havonta, a tárgyhót követő hó 15-ig köteles átutalni a Fővárosi Önkormányzat Költségvetési Elszámolási Számlájára. 


Afővárosi önkormányzati költségvetési szervek és a Főpolgármesteri Hivatal pénzmaradvány elszámolása

10. §

	(1) 
	A fővárosi önkormányzati költségvetési szervek és a Főpolgármesteri Hivatal pénzmaradványát – ezen belül a személyi juttatásokra fordítható maradványt – a Közgyűlés hagyja jóvá. Figyelemmel a 8. § (2) bekezdésére, a Közgyűlés dönt az önkormányzati szabad maradvány felosztásáról.



	(2) 
	A fővárosi önkormányzati költségvetési szervek és a Főpolgármesteri Hivatal pénzmaradványának elszámolása során:

	
	a)
	a végleges feladatelmaradás miatti összeg,

	
	b)
	a meghatározott célra – kivéve az európai uniós forrásokkal megvalósuló programokra – rendelkezésre bocsátott – áthúzódó pénzügyi teljesítés nélküli – összegek maradványa,




	
	c)
	a tárgyévben évközben engedélyezett létszámnövekedéssel összefüggésben jóváhagyott előirányzat-növekményből – az Országos Egészségbiztosítási Pénztár által finanszírozott intézmények kivételével – az az összeg, amelyet a létszám-feltöltés teljes vagy részleges elmaradása miatt nem használt fel,

	
	d)
	a munkaadókat terhelő járulékok előirányzata önkormányzati támogatással fedezett, illetve arányos részének maradványából azon összeg, amely nem kapcsolódik a személyi juttatások előirányzatának járulékköteles maradványához, kivéve, ha ezen maradványrészt terhelő járulékfizetési elmaradása van,

	
	e)
	a gazdálkodási szabályok megsértéséből származó maradvány

	
	
	Budapest Főváros Önkormányzatát illeti meg.



	(3) 
	A fővárosi önkormányzati költségvetési szerveknél és a Főpolgármesteri Hivatalnál a pénzmaradvány személyi juttatásokból származó része – a személyi juttatásokba tartozó tételeken túlmenően – a kiemelt előirányzatokba tartozó tételek kifizetésére is fordítható. A pénzmaradvány személyi juttatásokon felüli része személyi juttatásokra nem használható fel. A pénzmaradvány terhére nem vállalható olyan tartós kötelezettség, amely támogatási többlettel jár.



	(4) 
	Az Egészségbiztosítási Alapból finanszírozott feladatok pénzmaradvány-elszámolása során az alap kezelőjének rendelkezése szerint kell eljárniuk az érintett fővárosi önkormányzati költségvetési szerveknek.

	
	

	(5) 
	A Fővárosi Közgyűlés a fővárosi önkormányzati költségvetési szervet megillető pénzmaradvány felhasználását korlátozhatja.

	
	

	(6) 
	A normatív állami hozzájárulások, a normatív részesedésű személyi jövedelemadó, a felhasználási kötöttséggel járó egyes állami támogatások és támogatás értékű bevételek 2011. évi elszámolásához kapcsolódó befizetési kötelezettség teljesítése érdekében a fővárosi önkormányzati költségvetési szervek részére pénzmaradványt terhelő befizetési kötelezettség írható elő.



	(7) 
	A ténylegesen befolyt idegenforgalmi bevételek kerületi önkormányzatokat megillető összegéről kerületek szerinti részletezésben a pénzmaradvány-elszámolás során el kell számolni.



	(8) 
	Az intézményi működési bevételek közül, az önkormányzati finanszírozású költségvetési intézményekre vonatkozóan:
a) az áru- és készletértékesítés ellenértékéből – kivéve a tankönyvek, jegyzetek, taneszközök, az egészségügyi, gyógyászati készletek, eszközök, vér- és vérkészítmények, mezőgazdasági termékek értékesítési bevételét -,
b) a szolgáltatások ellenértékéből,
c) a bérleti - és lízingdíjból,
d) az egyéb sajátos bevételekből
realizált, a 15. § (10) bekezdés szerint nem tervesített többletbevételek után az önkormányzati költségvetési intézményeket befizetési kötelezettség terheli, kivéve az intézmény rendelkezésére álló kapacitása kihasználását célzó, nem haszonszerzés céljából végzett tevékenységet.





II. fejezet


Előirányzat-módosítások a főpolgármesterre átruházott hatáskörben

11. §

	(1) 
	A „9300 Általános tartalék” cím előirányzatának felhasználásáról a főpolgármester dönt az alábbi esetekben:

	
	a)
	A Közgyűlés soron következő rendes üléséig nem halasztható feladat miatti előirányzat-módosítás évi 50 millió Ft erejéig, a Közgyűlés soron következő rendes ülésén történő tájékoztatási kötelezettséggel.

	
	b)
	A „7322 Közvilágítás” címre a novemberi, decemberi fizetési kötelezettségek kiegyenlítéséhez szükséges előirányzati többletigény erejéig történő átcsoportosítás.



	(2) 
	Az alábbi címeken tervezett céltartalékok felhasználásáról a főpolgármester dönt, kivéve a céltartalékok közötti átcsoportosítást:
 „9105 Schöpf-Mérei Ágost Kórház és Anyavédelmi Központ Kht. műhiba perek miatti céltartaléka”,
 „9120 Nagyrendezvények céltartaléka”,
„9121 Főpolgármesteri keret céltartaléka”,
 „9144 Pedagógusok rendkívüli munkavégzésére”,
 „9153 Gyermek- és ifjúságvédelmi ágazat működési tartaléka”,
 „9156 BTSZK Nonprofit Kft. támogatási céltartaléka”,
 „9164 Budapest Kulturális Alap”,
„9170 Kulturális keret céltartaléka”,
„9173 Közgyűjteményi céltartalék”.



	(3) 


	A (2) bekezdés szerinti főpolgármesteri döntés további támogatási igényt nem eredményező átcsoportosításra korlátozódik. Ez a korlátozás nem vonatkozik a„9144 Pedagógusok rendkívüli munkavégzésére” címről az intézményi címekre történő átcsoportosításra.



	(4) 
	A „9167 Vis maior tartalék” cím előirányzatának felhasználásáról a főpolgármester dönt. A keretből támogatás igényelhető az önkormányzati tulajdonban, valamint önkormányzati ingyenes használatban lévő építményt (épületet, utat, hidat, kompot, ár- és belvízvédelmi létesítményt), valamint közparkot, fasort sújtó, előre nem látható természeti vagy más – az önkormányzat kötelező feladat-ellátását, illetőleg a helyi közlekedés biztonságát veszélyeztető – károkból adódó többletkiadások részbeni vagy teljes támogatására, a biztosításból vagy egyéb módon (pl.: decentralizált vis maior keretből) megtérülő károk figyelembevételével, továbbá a rendkívüli időjárásból (hőség, árvíz, vihar, fagy) eredő többletkiadások fedezetére.
Nem igényelhető támogatás a vis maior keretből az elmaradt felújításból, karbantartásból eredő, s ily módon megelőzhető károk helyreállítására, illetve felújítási előirányzatok pótlására.
A támogatást az 1000-6000 címeken szereplő önkormányzati tulajdonú intézmények, a Főpolgármesteri Hivatal, illetve a hivatalon keresztül a 7000-es címeken szereplő feladatokat ellátó gazdasági szervezetek igényelhetik.
· a munka elvégzése előtt utólagos elszámolási kötelezettséggel,
· az elvégzett munkát követően számlák alapján.
A támogatás mértéke 50-100%, az eset súlyosságától és a rendelkezésre álló előirányzat nagyságától függően. Az előirányzattal úgy kell gazdálkodni, hogy időarányosan az évből hátra lévő időszakban az egy negyedévre jutó keret +,- 5%-os eltéréssel (20-30%) rendelkezésre álljon.



	(5) 
	A Közgyűlés a főpolgármesterre ruházza át a „9112 Évközi indítású beruházások” címen tervezett céltartalékból a „8403 Önkormányzati fejlesztések” címre, valamint a céljelleggel támogatott intézményi beruházások esetén az érintett intézményi címekre történő átcsoportosítás jogát az 5. számú táblázatban jóváhagyott összegek erejéig a beruházási célokmány, célokmány módosítás, engedélyokirat, illetve a pénzeszköz átadás-átvételi megállapodás aláírását követően az alábbiak szerint:

	
	a)
	Célokmány jóváhagyását követően az előkészítés költsége, célokmány módosítás jóváhagyását követően az okmányban jóváhagyott előkészítési többletköltség csoportosítható át.

	
	b)
	Célokmány módosítása nélkül átcsoportosítható az előkészítési költség 10%-on belüli többletköltsége.

	
	c)
	Beruházás engedélyokiratának kiadását követően, továbbá a módosított engedélyokirat alapján a céltartalékban lévő előirányzatok kerülhetnek átcsoportosításra.
Amennyiben az engedélyokiratban a beruházás tárgyévi üteme alacsonyabb a céltartalékban lévő előirányzatnál, a különbözetet a későbbi években jelentkező magasabb pénzügyi ütemek finanszírozásához a „9112 Évközi indítású beruházások” címen belül az új Fejlesztések átütemezésének tartaléka feladatra kell átcsoportosítani. A címzett támogatással, hitellel, támogatás értékű bevételből, államháztartáson kívülről átvett pénzeszközből vagy egyéb céljellegű bevételből megvalósuló beruházások tárgyévi üteme a Fővárosi Közgyűlés döntésével az engedélyokirat és a források módosításával csökkenthető, illetve megemelhető.
Amennyiben az engedélyokiratban a beruházás tárgyévi üteme magasabb a céltartalékban lévő előirányzatnál, és a későbbi évek üteme fedezi a többletet, a magasabb éves ütemet a „9112 Évközi indítású beruházások” címen belül az új Fejlesztések átütemezésének tartaléka feladat előirányzatából kell biztosítani a későbbi évek ütemének egyidejű csökkentésével.

	
	d)
	Amennyiben a beruházó szerv nem az önkormányzat (vagy az önkormányzat intézménye), a pénzeszköz átadás-átvételi megállapodás aláírását követően a beruházás előkészítéséhez, illetve megvalósításához a támogatás előirányzata átcsoportosítható. A módosított megállapodás alapján a céltartalékon lévő többletköltség csoportosítható át.

	
	e)
	Amennyiben ágazati minisztériumi pályázattal elnyert eszközbeszerzéseknél az önkormányzati önrészt a központi költségvetési szervhez kell a pályázati kiírás alapján átadni, a sikeres pályázat eredményéről szóló értesítést követően a beruházás előirányzat szükséglete a jóváhagyott keret erejéig átcsoportosítható. 
Nem ide tartoznak a Magyar Államkincstárral finanszírozási szerződés alapján lebonyolított minisztériumi pályázatok eszközbeszerzései, azokat az előirányzatokat az a)-c) pontok szerint lehet átcsoportosítani.




12. §

	(1) 
	Intézmények között, intézmények és a Főpolgármesteri Hivatal 7101 - 7371 címei között főpolgármesteri hatáskörben az alábbi előirányzat-módosítások hajthatók végre:

	
	a)
	feladatátrendezésből következő kiadási, bevételi és létszám előirányzat-módosítás, kivéve a tanévi feladatváltozásokhoz kapcsolódó előirányzat-módosítást,

	
	b)
	intézményi működési célú önkormányzati támogatás ágazati szintű előirányzatának betartásával kiadási és bevételi előirányzat-átcsoportosítás esetenként és intézményenként 25 millió Ft értékhatárig,

	
	c)
	a gyermekvédelmi intézmények esetén a „4301 Fővárosi Gyermekvédelmi Intézmények Gazdasági Szervezete” címre a b) pontban meghatározott értékhatár nem vonatkozik.



	(2) 
	Intézményen, illetve a Főpolgármesteri Hivatal 7101-7371 címein belül főpolgármesteri hatáskörben az alábbi előirányzat-módosítások hajthatók végre:

	
	c)
	a működési és - a céljellegű önkormányzati beruházási támogatás kivételével - a beruházási kiadások közötti átcsoportosítás,

	
	e)
	a működési és felhalmozási bevételi előirányzat-csoportok közötti módosítás, kivéve az irányító szervtől kapott támogatás, valamint a pénzforgalom nélküli bevételek előirányzatát,

	
	f)
	létszám- és előirányzat-módosítás a gazdasági feladatok szolgáltatásként történő megrendelésével összefüggően,

	
	g)
	létszám- és előirányzat-módosítás a szakmai alapfeladat keretében szellemi tevékenység végzésére szerződéssel, számla ellenében külső személy vagy szevezet igénybevételével összefüggésben.



	(3) 
	Az önállóan működő intézmények többletbevételeinek, valamint pénzforgalom nélküli bevételeinek rendezése érdekében az önállóan működő és gazdálkodó fővárosi önkormányzati költségvetési szervek címeiről az önállóan működő fővárosi önkormányzati költségvetési szervek címeire, a kiemelt működési kiadási előirányzatokon belül a személyi juttatások és a munkaadókat terhelő járulékok előirányzatára történő előirányzat-rendezések hajthatók végre.



	(4) 

	A Főpolgármesteri Hivatal 7101-7371 címei között a kiadási és bevételi előirányzatok közötti átcsoportosítás 25 millió Ft egyedi értékhatárig hajtható végre, kivéve a céljelleggel támogatott feladatok előirányzatait.



	(5) 
	Az (1) és (3) bekezdések szerinti előirányzat-módosítás a feladatbővüléshez kapcsolódóan a Főpolgármesteri Hivatalon belül új címre is történhet.



	(6) 
	A főpolgármester jogosult a „8201 Vagyongazdálkodási keret” címen tervezett kiadási előirányzatokat a tényleges teljesítésnek megfelelő kiadási előirányzatokra átcsoportosítani, nem érintve a keret érvényes összelőirányzatát.



	(7) 
	A felújítási előirányzatokat érintően főpolgármesteri hatáskörben az alábbi előirányzat-módosítások hajthatók végre:

	
	a)
	a „8402 Intézményi felújítások céljellegű támogatási kerete” címen központilag kezelt felújítási előirányzatnak a tényleges teljesítéssel azonos összegű lebontása az intézmények részére a feladatra jóváhagyott összeg erejéig,

	
	b)
	a „8402 Intézményi felújítások céljellegű támogatási kerete” címen központilag kezelt ágazati felújítási tartalékkeret ágazaton belüli, valamint az „Egyéb feladatok” cím alatt tervezett felújítási előirányzat ágazati megkötöttség nélküli átcsoportosítása előre nem tervezhető felújítási feladatra,

	
	c)
	az ágazati felújítási támogatási keretek betartásával felújítási feladatok közötti előirányzat-átcsoportosítás 20 millió Ft egyedi értékhatárig, (figyelembe véve az 50/1998. (X.30.) Főv. Kgy. rendelet „A beruházások és felújítások lezárására” címszó alatt szereplő  21. § (1) (2) (3) bekezdéseit), amely szükség esetén új feladatra történő átcsoportosításra is irányulhat.



	(8) 

	Beruházási előirányzatokat érintően főpolgármesteri hatáskörben a rendelet 5. sz. táblázata „A-B” részeiben az adott ágazaton jóváhagyott feladatok között – egy feladatot érintően évi 20 millió Ft egyedi értékhatárig – hajthatók végre előirányzat-módosítások a következő korlátozásokkal:

	
	a)
	az átcsoportosítással érintett feladatok teljes költsége nem módosítható,

	
	b)
	a tervezési, előkészítési ágazati keretek és peres ügyek rendezésére jóváhagyott, továbbá a tárgyévi befejezésre tervezett beruházás előirányzata nem csoportosítható át,

	
	c)
	az előirányzat-növelés nem irányulhat a műszaki tartalom megváltoztatására,

	
	d)
	állami és címzett támogatással, államháztartáson kívülről átvett pénzeszközökből, támogatás értékű bevételből, céljellegű bevételből és hitelből megvalósuló beruházások előirányzata nem változtatható. Nem módosítható az EU-s pályázatokhoz biztosított önrész előirányzata.



	(9) 

	Beruházási előirányzatokat érintően főpolgármesteri hatáskörben a „8403 Önkormányzati fejlesztések” címen belül a Városrehabilitáció fővárosi kiegészítése I-II. ütem előirányzatán belül átcsoportosítás hajtható végre a beruházási célú pénzeszközátadás áht-n kívülre, a támogatásértékű beruházási kiadás, valamint a felhalmozási célú támogatási kölcsön nyújtása előirányzatok között a jóváhagyott kiadási kereteken belül




Előirányzat-módosítások a főpolgármesterre átruházott hatáskörben, az ágazatilag érintett bizottságok javaslatai alapján

13. §
 
	(1) 
	Az alábbi címeken tervezett céltartalékok felhasználásáról az ágazatilag érintett bizottság javaslata alapján a főpolgármester dönt, kivéve a céltartalékok közötti átcsoportosítást:
„9115 Gyermek- és ifjúságvédelmi kjt. céltartalék”,
„9117 Vagyongazdálkodás ingatlanvásárlási céltartaléka”,
„9161 Egészségügyi műszerek tartozék cseréi”.



	(2) 
	Az (1) bekezdés szerinti jog további támogatási igényt nem eredményező átcsoportosításra korlátozódik. 



	(3) 
	A bizottsági javaslatok kialakításánál a közbeszerzési jogszabályokat figyelembe kell venni.





Főpolgármesterre átruházott előirányzat-módosítási hatáskör hatálya, kiegészítő szabályai

14. §

Az e rendelet

	(1) 
	11-12. §-aiban foglalt főpolgármesterre átruházott előirányzat-módosítási hatáskör 2011. december 31-ig gyakorolható.



	(2) 
	13. §-ában foglalt főpolgármesterre átruházott előirányzat-módosításokhoz a bizottságok javaslataikat legkésőbb 2011. december 7-ig tehetik meg.



	(3) 
	11-13. §-okban meghatározott hatásköreit a főpolgármester a főjegyző ellenjegyzésével, a Közgyűlés Pénzügyi és Költségvetési Bizottsága, valamint érintett szakbizottsága(i) elnöke(i)nek egyidejű tájékoztatása mellett gyakorolhatja.

	
	

	(4) 
	11-13. §-aiban szabályozott ügyeiben a Fővárosi Közgyűlés – a hatáskör eseti jellegű visszavonásával – dönthet.




Előirányzat-módosítás a fővárosi önkormányzati költségvetési szerveknél és a Főpolgármesteri Hivatalnál

15. §

	(1) 
	A Közgyűlés által a főpolgármesterre átruházott hatáskörben a 11-13. § szerinti előirányzat-módosítások hajthatók végre.


 
	(2) 
	A fővárosi önkormányzati költségvetési szervek saját hatáskörben módosíthatják jóváhagyott bevételi és kiadási előirányzataikat a külön jogszabályban szabályozott felülvizsgálat után jóváhagyott előző évi pénzmaradványukkal és vállalkozási tartalékaikkal, a Közgyűlés jóváhagyását követően.



	(3) 
	Intézményen, illetve a Főpolgármesteri Hivatal 7101-7371 címein belül saját hatáskörben az alábbi előirányzat-módosítások hajthatók végre:

	
	a)
	a működési kiadás kiemelt előirányzatai közötti átcsoportosítás,

	
	b)
	a beruházási kiadások közötti átcsoportosítás, kivéve a céljelleggel támogatott intézményi beruházások előirányzatát,

	
	c)
	a felújítási pénzeszközökkel önálló gazdálkodásra feljogosított intézményeket érintően - a céljellegű önkormányzati felújítási támogatás kivételével - a felújítási kiadások javára és terhére történő átcsoportosítás,

	
	d)
	a működési bevételek kiemelt előirányzatai közötti átcsoportosítás, kivéve az irányító szervtől kapott támogatás, valamint a pénzforgalom nélküli bevételek előirányzatát,

	
	e)
	a beruházási bevételek kiemelt előirányzatai közötti átcsoportosítás, kivéve az irányító szervtől kapott támogatás, valamint a pénzforgalom nélküli bevételek előirányzatát,



	(4) 
	A (3) bekezdés szerinti előirányzat-átcsoportosítás nem irányulhat a személyi juttatások előirányzatának növelésére, kivéve, ha

	
	a)
	a Közgyűlés azt engedélyezi az előirányzatok jóváhagyásakor még nem ismert jogszabályáltozás miatt,




	
	b)
	a fővárosi önkormányzati költségvetési szerv alaptevékenysége körében a szellemi tevékenységet a tervezettől eltérően a továbbiakban a létszám-előirányzat keretein belüli foglalkoztatással valósítja meg.



	(5) 
	A fővárosi önkormányzati költségvetési szerveknél a pénzmaradványból személyi juttatásra legfeljebb annyi előirányzat maradványa fordítható, melynek munkaadókat terhelő járuléka fedezett és ami tartós elkötelezettséggel, támogatási többlettel nem járhat.



	(6) 
	A fővárosi önkormányzati költségvetési szervek a kiemelt előirányzatokon belüli részelőirányzataiktól a (7) bekezdésben foglaltak kivételével előirányzat-módosítás nélkül is eltérhetnek.



	(7) 
	A személyi juttatások előirányzatának maradványa év közben, illetve következő évben a pénzmaradvány, illetőleg az előirányzat maradvány jóváhagyását követően használható fel jutalom kifizetésére, előirányzat-módosítási kötelezettséggel. Fenti korlátozáson túlmenően a személyi juttatások tételei között a feladatváltozással, illetve a feladat-végrehajtással kapcsolatban átcsoportosítás hajtható végre.



	(8) 
	Abban az esetben, ha a Közgyűlés döntése alapján a fővárosi önkormányzati költségvetési szerv az év során csökkenti a személyi juttatások eredeti előirányzatának megállapításakor számításba vett létszám-előirányzatot, az abból származó megtakarítást a költségvetési évben és a következő év(ek)ben használhatja fel, kivéve a feladatelmaradás esetét. 



	(9) 
	A fővárosi önkormányzati költségvetési szerv a jóváhagyott bevételi előirányzatain felül többletbevételét az irányítását ellátó szerv előzetes engedélye alapján, a felhasználásra engedélyezett többletnek megfelelő összegű, az irányító szerv hatáskörében utólag végrehajtott előirányzat-módosítás alapján használhatja fel, figyelembe véve a (10) bekezdés szerinti szabályozást. 



	(10) 
	A fővárosi önkormányzati finanszírozású költségvetési szervek:
a) az áru- és készletértékesítés ellenértékéből – kivéve a tankönyvek, jegyzetek, taneszközök, az egészségügyi, gyógyászati készletek, eszközök, vér- és vérkészítmények, mezőgazdasági termékek értékesítési bevételét -,
b) a szolgáltatások ellenértékéből,
c) a bérleti - és lízingdíjból,
d) az egyéb sajátos bevételekből
realizált bevételi többlet 75%-át tervesíthetik. A fennmaradó 25%-ot befizetési kötelezettség terheli, amely a pénzmaradvány elszámolás során kerül elvonásra, kivéve az intézmény rendelkezésére álló kapacitása kihasználását célzó, nem haszonszerzés céljából végzett tevékenységet.



	(11) 
	A tervezett, illetve módosított előirányzatot meghaladó többletbevételből az éves személyi juttatások és az azzal összefüggő munkaadókat terhelő járulékok előirányzata, valamint a jóváhagyott engedélyezett létszámkeret év közben legfeljebb az alábbiak szerint emelhető:

	
	a)
	a többletbevétellel összefüggő feladat elvégzéséhez szükséges, nem a személyi juttatások körébe tartozó közvetlen és közvetett kiadásoknak az adott bevételből történő teljesítése után fennmaradó összeg erejéig,

	
	b)
	szerződés, megbízás esetén az abban meghatározott összeggel, a meghatározott időszakra,

	
	c)
	többletfeladat nélkül nem emelhető. 





	(12) 
	A tervezett előirányzatot meghaladó többletbevételből a fővárosi önkormányzati költségvetési szerv munkavállalóinak illetménye év közben akkor emelhető, ha a bevétel tartós, és a következő évben az intézmény költségvetésében megtervezésre kerül.



	(13) 
	A betöltetlen álláshelyekre jutó személyi juttatások előirányzatával úgy kell gazdálkodni, hogy az álláshely az év bármely pontjában betölthető legyen, és abból többletszükséglet a jóváhagyott előirányzathoz képest ne keletkezzék.



	(14) 
	A fővárosi önkormányzati költségvetési szervek éves személyi juttatás előirányzata nem emelhető:

	
	a)
	az intézményi ellátási díjak,

	
	b)
	az alkalmazottak térítése,

	
	c)
	az alkalmazott, hallgató, tanuló, stb. kártérítése és egyéb térítése,

	
	d)
	a felhalmozási- és tőke jellegű bevételek,

	
	e)
	a saját bevételek körébe nem tartozó forrásból, államháztartáson kívülről származó átvett pénzeszköz – ideértve az adományokat, segélyeket is –

	
	tervezett előirányzatot meghaladó többletéből, kivéve, ha a bevétel a személyi juttatásból teljesíthető kiadásra irányul, vagy a megkötött szerződés, megállapodás költségterve személyi célú kifizetéseket tartalmaz. 



	(15) 
	Az Egészségbiztosítási Alap által finanszírozott fővárosi önkormányzati költségvetési szervek költségvetése, ezen belül a személyi juttatások előirányzata, a költségvetési létszámkeret - az Egészségbiztosítási Alapból kapott támogatások tekintetében - a teljesített feladatnak megfelelően a ténylegesen folyósított összegig módosítható.



	(16) 

	A fővárosi önkormányzati költségvetési szervek saját bevételeik többletéből a felújítási előirányzataikat saját hatáskörben növelhetik. Más gazdálkodó szervtől származó (előre nem tervezett) felújításra átvett pénzeszközökből a felújítási előirányzat az érintett fővárosi önkormányzati költségvetési szervekben év közben saját hatáskörben felemelhető. A felújítási előirányzat emelése nem járhat több éves elkötelezettséggel.



	(17) 
	A Főpolgármesteri Hivatal 7101-7371 címein tervezett feladatokat érintően az (1)-(16) bekezdésekben részletezett jogköröket a főpolgármester gyakorolja.



III. fejezet

A Vagyongazdálkodási Keret felhasználási szabályai

16. §

	(1) 
	A költségvetésben a „8201 Vagyongazdálkodási keret” címen tervezett előirányzat felhasználásáról 50 millió Ft értékhatárig – a főpolgármester javaslatára – a  Gazdasági Bizottsága (2)-(3) bekezdések keretei között dönt, ideértve a szerződések megkötését is. A Gazdasági Bizottság cseréről nem jogosult dönteni. 50 millió Ft értékhatár felett az előirányzat felhasználásáról a Fővárosi Közgyűlés jogosult dönteni.



	(2) 

	A Vagyongazdálkodási keret az alábbi célokra fordítható:

	
	a)
	a Fővárosi Önkormányzat forgalomképes vagyonának gyarapítására,

	
	b)
	az önkormányzati portfolió gyarapítására, annak kezelésével, értékelésével, értékesítésével kapcsolatos kiadásokra,

	
	c)
	a Fővárosi Önkormányzat tulajdonában lévő ingatlanok hasznosítása, üzemeltetése során felmerülő, ahhoz közvetlenül kapcsolódó költségekre (közvetlen hasznosításhoz kapcsolódó szabályozási terv készítésének költsége, pályáztatási költségek, stb.).



	(3) 
	A Vagyongazdálkodási keret terhére Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet hatálya alá tartozó önkormányzati beruházáshoz kapcsolódó vagyonszerzés nem finanszírozható.



A főpolgármester tájékoztatási kötelezettségei

17. §

	(1) 
	A főpolgármester a Közgyűlés rendes ülésén:

	
	a) 
	tételes írásbeli tájékoztatást köteles adni arról, hogy az Országgyűlés, a Kormány, illetve valamely költségvetési fejezet vagy elkülönített állami pénzalap milyen pótelőirányzatot biztosított a rendes ülést megelőző hónapban Budapest Főváros Önkormányzata részére,

	
	b) 
	a rendelet 1. és 2. számú táblázatainak megfelelő formában tájékoztatást köteles adni a 11-14. §-ban és a 15. § (2)-(17) bekezdéseiben részletezett döntési, illetve előirányzat-módosítási hatáskörben - a rendes ülést megelőző hónapban - hozott intézkedések előirányzat-csoportokat érintő hatásairól.



	(2) 
	A főpolgármester Budapest Főváros Önkormányzata gazdálkodásának I. félévi helyzetéről szóló beszámolót 2011. szeptember 15-ig – a tájékoztató táblák kivételével e rendeletnek megfelelően - köteles előterjeszteni a Közgyűlés részére.



	(3) 

	A főpolgármester köteles a Közgyűlés elé terjeszteni a költségvetési rendelet módosítását:

	
	a) 
	ha az Országgyűlés Budapest Főváros Önkormányzatát érintő előirányzat-zárolásról dönt, annak kihirdetését követően haladéktalanul,

	
	b) 
	az Országgyűlés, a Kormány, illetve valamely központi költségvetési fejezet vagy elkülönített állami pénzalap részéről biztosított pótelőirányzat, az önkormányzati többletbevételek tervbevételére, a Közgyűlés költségvetést érintő döntéseinek a költségvetési rendeleten történő átvezetésére, egyéb, a feladat-végrehajtáshoz szükséges rendeletmódosítási javaslatok megtételére, a  fővárosi területi kisebbségi önkormányzatok költségvetési határozatait módosító határozatainak, valamint a Fővárosi Közterületi Parkolási Társulás taggyűlése költségvetést módosító döntéseinek a költségvetési rendeleten történő átvezetésére a 2011. áprilisi, júniusi, szeptemberi, novemberi, decemberi, valamint legkésőbb a költségvetési beszámoló irányító szervhez – külön jogszabályban meghatározott határidejéig, december 31-i hatállyal – történő megküldését megelőző rendes ülésre.

	
	c) 
	A 11-14. §-ok szerinti átruházott hatáskörben, a 15. § (2)-(15) bekezdései szerinti intézményi saját hatáskörben végrehajtott előirányzat-módosítások tervbevételére: a 2011. január 1 - június 30. közötti időszakra vonatkozóan a (2) bekezdés szerinti beszámolóval egyidejűleg, illetve a 2011. július 1 - december 31. közötti időszakra vonatkozóan legkésőbb a költségvetési beszámoló irányító szervhez – külön jogszabályban meghatározott határidejéig – történő megküldését megelőző rendes ülésen.



	(4) 
	A (3) bekezdés szerinti rendeletmódosítások során nem kell előterjeszteni a tájékoztató jellegű táblázatokat.





Beruházások, felújítások általános szabályai a fővárosi önkormányzati költségvetési szerveknél és a Főpolgármesteri Hivatalnál

18. §

	(1) 
	A Főpolgármesteri Hivatal és a fővárosi önkormányzati költségvetési szervek támogatással fedezett beruházásaikra (tárgyi eszköz beszerzésekre), illetve felújításaikra vonatkozó szerződésekben fővállalkozói előleg fizetésére kötelezettséget nem vállalhatnak, kivéve a nemzetközi fejlesztési pénzintézetek által nyújtott hitelekkel, valamint az uniós támogatási pénzeszközökkel finanszírozott azon beruházásokat, amelyek esetében a hitelt/támogatást nyújtó intézmény beszerzési szabályzata szerint kell eljárni. 

	
	További kivételt képez a tervpályázati eljárások részletes szabályairól szóló 137/2004. (IV. 29.) Kormányrendelet. A Főpolgármesteri Hivatal címein jóváhagyott költségvetési előirányzatokból tervpályázatok kiírására megbízást a Közgyűlés ágazatilag illetékes bizottsága egyetértésével lehet kiadni.



	(2) 
	A 15 millió Ft értékhatárt meg nem haladó beruházások esetében kötelezettségvállalásra a 11. § (5) bekezdése szerint végrehajtott előirányzat-módosítás jóváhagyását követően kerülhet sor.




Külső személlyel, szervezettel történő szerződéskötés szabályai a fővárosi önkormányzati költségvetési szerveknél és a Főpolgármesteri Hivatalnál

19. §

	(1) 
	A Főpolgármesteri Hivatalnál, valamint a fővárosi önkormányzati költségvetési szerveknél szakmai alapfeladat keretében szellemi tevékenység végzésére a külső személyi juttatások előirányzata, illetve a dologi kiadások terhére – az (5) bekezdésben meghatározott kivétellel – szerződéssel, számla ellenében külső személy vagy szervezet igénybe vehető.



	(2) 
	A szerződést írásban kell megkötni.



	(3) 
	A szerződéskötés feltétele, hogy

	
	a) 
	a fővárosi önkormányzati költségvetési szerv az adott feladat ellátásához megfelelő szakértelemmel rendelkező személyt nem foglalkoztat, vagy

	
	b) 
	eseti, nem rendszeres jellegű feladat ellátása szükséges, és a fővárosi önkormányzati költségvetési szerven belül a feladat ellátásához megfelelő képzettséggel rendelkező személy átmenetileg nem áll rendelkezésre, vagy a szervezet alapfeladatait jelentősen meghaladó többletfeladatot kell átmenetileg ellátnia, vagy

	
	c) 
	külső szakértő igénybevételét jogszabály kötelezettségként írja elő.



	(4) 
	Előadó művészeti intézményeknél a (3) bekezdés a) pontja alapján helye van szerződés megkötésének akkor is, ha az adott művészeti koncepció kizárólag meghatározott, külső személy(ek) bevonásával valósítható meg.



	(5) 
	Jogszabályban vagy a fővárosi önkormányzati költségvetési szerv szervezeti és működési szabályzatában meghatározott vezetői feladat ellátására szerződés nem köthető.



	(6) 
	A feladat ellátásának részletes feltételeit, az ellátható feladatokat a fővárosi önkormányzati költségvetési szerv vonatkozó szabályzatai határozzák meg.



	(7) 
	A szerződésnek tartalmaznia kell:

	
	a) 
	az ellátandó feladatot,

	
	b) 
	a díjazás mértékét,

	
	c) 
	részletes utalást arra, hogy a (3) bekezdésben meghatározott feltételek közül melyek állnak fenn,

	
	d) 
	a szerződés időtartamát,

	
	e) 
	a szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, továbbá

	
	f) 
	a teljesítés igazolására felhatalmazott személy megnevezését.



	(8) 
	Az (1)-(7) bekezdésekben foglaltak végrehajtásáról az elemi költségvetés részletezése szerint az éves beszámoló keretében szöveges és számszaki tájékoztatást kell adni.




A gazdálkodási feladatok szolgáltatásként történő megrendelése, illetve más költségvetési szervvel történő ellátása
20. §

	(1) 
	Az önállóan működő és gazdálkodó önkormányzati fővárosi önkormányzati költségvetési szerv a működtetéssel, üzemeltetéssel, vagyongazdálkodása körében a beruházással, a vagyon használatával, hasznosításával, védelmével kapcsolatos feladatait saját gazdasági szervezetével, valamint részben vásárolt, az irányító szerv által engedélyezett szolgáltatással (a továbbiakban: szolgáltatás), vagy más költségvetési szervvel is elláthatja. 



	(2) 
	A feladat akkor rendelhető meg szolgáltatásként, ha az dokumentáltan hatékonyabb, vagy gazdaságosabb forma a saját szervezettel való ellátásnál.



	(3) 
	A szolgáltatás megrendelése az irányító szerv előzetes egyedi engedélyéhez kötött. A szerződés engedélyeztetésekor az intézmény vezetőjének nyilatkoznia kell a (2) bekezdésben foglalt feltétel meglétéről, ezzel egyidejűleg kezdeményeznie kell az álláshelyek számának módosítását és a költségvetési előirányzatok rendezését.



	(4) 
	Amennyiben a szolgáltatás megrendelésére a feladat ellátatlanságának veszélye miatt átmeneti jelleggel kerül sor, a hatékonyság, vagy gazdaságosság szempontjainak érvényesítése nem feltétel. Ebben az esetben a szerződés időtartama legfeljebb 1 év lehet. Az engedélyeztetéskor az intézmény vezetőjének a fennálló okokról kell nyilatkoznia, valamint kezdeményeznie kell az álláshelyek számának módosítását és a költségvetési előirányzatok rendezését. A létszám irányszám változtatásától el lehet tekinteni abban az esetben, ha az államháztartás működési rendjéről szóló 292/2009. (XII. 19.) Korm. rendelet 85. § (4) bekezdésében és a 90. § (2) bekezdésében foglaltak szerint biztosítottak.



	(5) 
	A feladat ellátásáért való felelősség a fővárosi önkormányzati költségvetési szerv részéről nem ruházható át.



	(6) 
	Amennyiben megszűnik a feladat szolgáltatás megrendelésével való elláttatása, az előirányzat és létszám visszarendezéséről e rendelet 12. §-ában foglaltak szerint gondoskodni kell.






IV. fejezet

A fővárosi önkormányzati költségvetési szervek 
önkormányzati működési támogatásainak
(a továbbiakban: támogatás) utalása

21. §

	(1) 
	A fővárosi önkormányzati költségvetési szervek működési kiadásaihoz kapcsolódó támogatást a Főpolgármesteri Hivatal 13 részletben, a 7. számú táblázatban meghatározott ütemben és mértékben, nettósítva utalja.



	(2) 
	A fővárosi önkormányzati költségvetési szervek részére az egyszeres jelleggel működési kiadásokhoz adott céljellegű támogatásokat a Főpolgármesteri Hivatal igénylésre, egy összegben utalja.



	(3) 
	A fővárosi önkormányzati költségvetési szervek részére a folyamatos feladatellátáshoz kapcsolódó működési kiadásokra évközben biztosított támogatás

	
	a) 
	visszamenőleges részét egy összegben,

	
	b) 
	a fennmaradó részét az (1) bekezdésben meghatározott finanszírozási szabály szerint

	
	utalja a Főpolgármesteri Hivatal.



	(4) 
	Az egészségügyi szolgáltatások finanszírozása az Egészségbiztosítási Alap kezelője és az egészségügyi intézmény közötti szerződés alapján történik.



	(5) 
	A Főpolgármesteri Hivatal a támogatás utalásakor a 7. számú táblázatban meghatározott mértéktől – a Fővárosi Tűzoltóparancsnokság vonatkozásában a Védelmi ágazat kivételével– ágazati szinten nem térhet el. Ágazaton belül - figyelemmel a (6) és (7) bekezdéseiben foglaltakra is - az intézmények pénzügyi helyzetének mérlegelésével eltérhet az esedékes ütemtől. Az ebből jelentkező túl-, illetve alulfinanszírozást a következő havi, de legkésőbb a december havi támogatás utalásánál rendeznie kell.



	(6) 
	A Főpolgármesteri Hivatalnak a színházak részére a 7. sz. táblázat szerinti esedékes támogatás 99%-át kell utalnia, a fennmaradó 1%-nak megfelelő támogatás az intézmények likviditási helyzetétől függően differenciáltan utalható. Az ebből jelentkező túl-, illetve alulfinanszírozást legkésőbb a december havi támogatás utalásánál rendezni kell. A differenciáltan utalható támogatás összegének megállapításánál elsődlegesen a 60 napon túl lejárt fizetési kötelezettség, másodsorban az új bemutatókhoz kapcsolódó kiadások nagyságrendjét kell figyelembe venni. A visszafizetés időpontja az intézményi bevételek teljesítésének függvényében kerül meghatározásra.



	(7) 
	A fővárosi önkormányzati költségvetési szervek részére a 2012. januári támogatás ütemezése a 292/2009. (XII. 19.) Korm.rend. 16. sz. melléklete alapján történik.  A 2012. év átmeneti finanszírozási időszakára az éves szinten megállapított támogatás 1/13-ad része nettósítva utalható annak érdekében, hogy a járandóságok fedezete - az illetmény kifizetés napjához igazodóan - rendelkezésre álljon.



	(8) 
	A létszámcsökkentések miatti azonnali kifizetésekkel kapcsolatos támogatást a közgyűlési jóváhagyást követően - igénylésre – utalhatja a Főpolgármesteri Hivatal.



	(9) 
	A tanévi feladatváltozáshoz kapcsolódó támogatást a közgyűlési jóváhagyást követően – igénylésre – soron kívül utalja a Főpolgármesteri Hivatal.



	(10) 
	Az oktatási intézmények részére szakképzési hozzájárulás jogcímen a Főpolgármesteri Hivatal e célra nyitott elkülönített bankszámláiról a pénz beérkezését követően a támogatóval és az intézményekkel kötött megállapodás alapján utalja a Főpolgármesteri Hivatal.



Nem fővárosi intézmények és szervezetek önkormányzati
támogatásainak utalása

22. §

	(1) 
	A lakossági települési folyékony hulladék ártalmatlanításához kapcsolódó támogatást a ténylegesen teljesített mennyiségnek megfelelően a feladatot végző Társaság részére havonta, tárgyhót követő 10-ig utalja a Főpolgármesteri Hivatal.



	(2) 
	Budapest Főváros Önkormányzata közfeladatai ellátására létrehozott nonprofit társaságok részére a támogatást a megkötött közszolgáltatási szerződések szerint, illetve közszolgáltatási szerződés hiányában az erre vonatkozó Fővárosi Közgyűlési határozat alapján utalja a Főpolgármesteri Hivatal. 



	(3) 
	Az oktatási, szociálpolitikai és egészségügyi alapfeladatot közszolgáltatási szerződéssel átvállaló alapítványok, társadalmi szervezetek részére jóváhagyott támogatást tárgyhó 5-ig, havi egyenlő ütemben, illetve amennyiben a közszolgáltatási szerződés úgy rendelkezik, a 6, illetve 8 hóra eső támogatást 2011. március 5-ig egy összegben az ágazati főosztály igénylésére utalja a Főpolgármesteri Hivatal.



	(4) 
	Az oktatási feladatokat keretmegállapodással ellátó kerületi önkormányzatok részére jóváhagyott támogatás 8 hóra eső összegét a költségvetés jóváhagyását követően március 31-ig, a 4 havi összegét a tanévi feladatváltozásokról szóló közgyűlési döntést követően november 30-ig, az ágazati főosztály igénylésére utalja a Főpolgármesteri Hivatal.



	(5) 
	A Budapesti Fesztiválzenekar Alapítvány részére a 8376 címen tervezett támogatásból

	
	a)
	a zenekar működtetéséhez nyújtott támogatást havi egyenlő ütemben, tárgyhó 10-ig,

	
	b)
	a zenekar próbahelyiségének bérletéhez, a havi bérleti díjjal egyező összegű támogatást a bérleti díjnak a FIMÜV ZRt. számlájára történő jóváírását követően

	
	utalja a Főpolgármesteri Hivatal.



	(6) 
	A „8413 Sport célú támogatás” címen tervezett előirányzat terhére a támogatást negyedévente, a negyedév első hónapja 5-ig igénylésre utalja a Főpolgármesteri Hivatal.



	(7) 
	A gyermekvédelmi intézményrendszer átalakítása miatt a speciális ellátás biztosítására kötött ellátási szerződés alapján a Váci Egyházmegye részére két ütemben biztosít támogatást. Az utalás határideje január 31. és június 30. 



	(8) 
	Az (1)-(7) bekezdésekben fel nem sorolt nem önkormányzati intézmények, vállalkozások, alapítványok, társadalmi önszerveződések, egyéb szervek részére közgyűlési döntéssel jóváhagyott támogatásokat, illetve kompenzációt a megkötött szerződések, illetve közszolgáltatási szerződések szerint, igénylésre, illetve a benyújtott számla alapján folyósítja a Főpolgármesteri Hivatal.



	(9) 
	Az alapítványok és társadalmi szervezetek részére a megítélt támogatások a szükséges előirányzat-átcsoportosításokat követően, a Közgyűlés engedélye alapján utalhatóak.



	(10) 
	Azon vállalkozások esetében, amelyeknek van hatályos Közszolgáltatási Keretszerződésük, de nincs még jóváhagyott 2011. évi közszolgáltatási szerződésük, a Közszolgáltatási Keretszerződésük alapján, kizárólag az ott meghatározott közszolgáltatási feladatok ellátására, az ott meghatározott feltételek szerint és ütemben utalható a támogatás (kompenzáció) a 2011. évi éves szerződésük elfogadásáig azzal, hogy az egyes társaságok az éves szerződésük közgyűlési elfogadását követően legkésőbb 30 napon belül kötelesek elszámolni oly módon, hogy a társaság tételesen és részletesen köteles indokolni milyen minőségi és mennyiségi paraméterek alapján teljesített az érintett időszakban.



Az állami támogatások utalása

23. §

	(1) 
	A meghatározott célra kapott állami támogatás, valamint a támogatás értékű bevétel az összeg címzettjének számlájára (beleértve az alapítványt és társadalmi szervezetet is) a Fővárosi Önkormányzat Állami Hozzájárulások Számlájára, illetve Költségvetési Elszámolási Számlájára érkezést követően továbbutalható.



	(2) 
	Az egyes közoktatási és szociális feladatok ellátásához kapcsolódó kiegészítő támogatásokat, figyelemmel a költségvetési törvény 8. számú mellékletében meghatározott pénzellátási szabályokra, az alábbiak szerint utalja a Főpolgármesteri Hivatal:

	
	a)
	a pedagógiai szakszolgálatok tevékenységének támogatásához kapcsolódó kiegészítő támogatást havonta, a működési támogatással egyidejűleg.

	
	b)
	a pedagógus szakvizsga, továbbképzés, szakmai szolgáltatások igénybevételének támogatását havonta, a működési támogatással egyidejűleg.

	
	c)
	az egyes pedagóguspótlékok kiegészítéséhez kapcsolódó támogatást havonta, a működési támogatással egyidejűleg.

	
	d)
	a szociális továbbképzés és szakvizsga kiegészítő támogatását negyedévente, a tárgynegyedév második hónapjának végéig.



Az előrehozott önkormányzati támogatások utalása

24. §

	(1) 
	A fővárosi önkormányzati költségvetési szervek hatvan napon túli lejárt határidejű fizetési kötelezettségei rendezéséhez, illetve keletkezésének megelőzése érdekében a 7. számú táblázatban meghatározott utalási időpontok között a Főpolgármesteri Hivatal az esedékes támogatás terhére előrehozott támogatást utalhat olyan pénzügytechnikával, mely biztosítja, hogy az előrehozott támogatás kizárólag a lejárt kötelezettség teljesítésére kerüljön felhasználásra. Az előrehozott utalásról a Közgyűlés Pénzügyi és Költségvetési Bizottságát, valamint ágazatilag érintett bizottságait tájékoztatni kell.



	(2) 
	A szociális ágazatot érintően a fővárosi hajléktalanok téli ellátáshoz kapcsolódó feladatokat ellátó 2127 Fővárosi Önkormányzat Budapesti Módszertani Szociális Központ és Intézményei által fenntartott időszakos férőhelyekre jutó november-december havi támogatást előrehozott formában –igénylésre – november 1-ig utalja a Főpolgármesteri Hivatal. Az előrehozott támogatás az éves előirányzatot nem növeli.



	(3) 
	A Fővárosi Tűzoltóparancsnokság részére jóváhagyott támogatás terhére - a központi intézkedésnek megfelelő időpontban - az utánpótlási ruházati illetmény fedezetét igénylés alapján előrehozott támogatásként utalhatja a Főpolgármesteri Hivatal, az ezt követő támogatás-átutalások egyenletes havi csökkentése mellett.



	(4) 
	A Fővárosi Tűzoltóparancsnokság részére jóváhagyott támogatás terhére az éves BKV bérlet megvásárlásához szükséges támogatás igénylés alapján előrehozott támogatásként utalható, az ezt követő támogatás-átutalások egyenletes havi csökkentése mellett.



	(5) 

	A Fővárosi Önkormányzat, mint a térségi integrált szakképző központként működő intézmények fenntartója jogosult részt venni a Munkaerőpiaci Alap képzési alaprész keretének felhasználására kiírt pályázaton. A támogatási szerződésben szereplő összegre vonatkozóan a Fővárosi Önkormányzat továbbadási megállapodást köt a pályázó térségi integrált szakképző központba tartozó érintett oktatási intézményekkel, mely alapján részükre támogatási előleg utalható a beruházások megvalósítása céljából. A Fővárosi Önkormányzathoz ténylegesen beérkezett pályázati összeg alapján az intézmények részére biztosított támogatási előleghez, valamint a ténylegesen beérkezett pályázati összeghez kapcsolódó előirányzat rendezéséről a Fővárosi Önkormányzat intézkedik.



	(6) 
	Az oktatási, gyermek- és ifjúságvédelmi intézmények részére igénybejelentés és visszafizetési kötelezettség vállalás alapján az Európai Szociális Alap (ESZA) és Európai Uniós pályázatokon elnyert támogatás megelőlegezésére támogatási előleg utalható intézményenként legfeljebb 10.000 ezer Ft értékben. A támogatást a pályázaton elnyert támogatás folyósítását követően azonnal vissza kell fizetniük az érintetteknek a Fővárosi Önkormányzat Költségvetési Elszámolási Számlájára. Amennyiben a támogatási előleg visszafizetésére 2011. december 31-ig nem kerül sor, úgy az előirányzat rendezéséről intézkedni kell.



	(7) 
	Az oktatási intézmények részére július hónapban igényfelmérés alapján a Főpolgármesteri Hivatal előrehozott támogatást biztosíthat a nyári érettségi és szakmai vizsgák lebonyolításához kapcsolódó illetmény kifizetések és járulékaik fedezetére. Az előrehozott támogatással történő elszámolás és az előirányzat rendezése a tanévi feladatváltozások keretében történik.




Az intézményi és önkormányzati beruházásokhoz, felújításokhoz kapcsolódó önkormányzati támogatások utalása

25. §

	(1) 
	A fővárosi önkormányzati költségvetési szervek céljelleggel támogatott felújítási és beruházási kiadásaihoz kapcsolódó támogatást a Főpolgármesteri Hivatal teljesítményarányosan utalja.



	(2) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá tartozó beruházások esetében a beruházói feladatokra kijelölt gazdasági társaságok részére a támogatási keretet átadás-átvételi megállapodás alapján, teljesítmény- és forrásarányosan utalja a Főpolgármesteri Hivatal, kivéve a helyi közforgalmú közlekedés normatív támogatása címen, a BKV ZRt. részére tőkepótlásként történő pénzeszköz átadást, amely esetben a pénzeszköz átadás a pénzeszközátadás-átvételi megállapodásban rögzített pénzügyi üzemezés szerint, utólagos elszámolási kötelezettséggel történik.



	(3) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá nem tartozó beruházások esetében önálló címeken jóváhagyott beruházási támogatás a gazdasági társaságokkal, önkormányzatokkal, költségvetési szervekkel vagy egyéb - jogi személyiséggel rendelkező - társaságokkal (szervezetekkel) megkötött megállapodás szerint teljesíthető.



	(4) 
	A 4. sz. metróvonal építése beruházással kapcsolatban a Budapest Főváros Önkormányzata és a Magyar Állam, a Magyar Államkincstár, valamint a Budapesti Közlekedési Részvénytársaság között létrejött szerződések az irányadóak.




A fővárosi területi kisebbségi önkormányzatokat érintő támogatások utalásának szabályai

26. §

	(1) 
	A fővárosi területi kisebbségi önkormányzatok számlájára (alszámlájára) a Főpolgármesteri Hivatal:

	
	a)
	a központi költségvetésből származó támogatásokat a Fővárosi Önkormányzat Állami hozzájárulások Számlájára érkezést követő 3 munkanapon belül utalja,

	
	b)
	a fővárosi önkormányzati támogatást a testületi működéshez havonta, a tárgyhó 5-ig nettósítva utalja.



	(2) 
	A fővárosi területi kisebbségi önkormányzat részére nyújtott önkormányzati támogatás időarányos részének a folyósítása felfüggeszthető, amennyiben a kisebbségi önkormányzat működése nem a kisebbségi és etnikai célokat szolgálja.




V. fejezet

Szakmai pályázatok benyújtásának szabályai

27. §

	(1) 
	A fővárosi önkormányzati költségvetési szervek kizárólag a Fővárosi Közgyűlés előzetes jóváhagyásával (kötelezettségvállalásával) nyújthatnak be szakmai pályázatokat abban az esetben, ha a pályázott feladat ellátása költségvetési többlettámogatást igényel.



	(2) 
	A Fővárosi Közgyűlés előzetes jóváhagyása nélkül a fővárosi önkormányzati költségvetési szervek csak abban az esetben nyújthatnak be szakmai programokra pályázatot, ha a pályázott feladat ellátása miatt az intézmény többlettámogatási igénnyel nem jelentkezik a fenntartó önkormányzatnál. Ez esetben is szükséges azonban a pályázatról a Főpolgármesteri Hivatal egyidejű tájékoztatása.



Illetményalap meghatározása és a jutalmazás szabályai a Főpolgármesteri Hivatalnál és a Fővárosi Közterület-felügyeletnél, valamint a közintézményeknél, közintézeteknél

28. § 

	(1) 
	A Közgyűlés a Főpolgármesteri Hivatalban és a Fővárosi Közterület-felügyeletnél dolgozó köztisztviselők illetményalapját 2011. január 1. napjától kezdődően 40.700 Ft-ban állapítja meg.






	(2) 
	a) 
	A munkáltató a kiemelkedő, illetve tartósan jó munkát végző köztisztviselőt jutalomban részesítheti. Meghatározott feladatok elvégzéséért a köztisztviselő céljuttatásban részesíthető.

	
	b) 
	A Főpolgármesteri Hivatalnál és a Fővárosi Közterület-felügyeletnél dolgozó köztisztviselők, valamint a Fővárosi Tűzoltóparancsnokság hivatásos állományú tagjai részére 2011-ben tervezhető jutalommértéke az eredeti rendszeres személyi juttatások előirányzatának 8%-a. A pénzmaradványból, annak jóváhagyását követően és a személyi juttatások előirányzatának évközi megtakarításából, további 18%-os mértékig történhet jutalmazási célú kifizetés.



	(3) 
	A fővárosi önkormányzati költségvetési szervek esetén a jutalmazásra kifizethető együttes összeg - beleértve a jutalom előirányzatának és a vállalkozási maradvány, vállalkozási tartalék felhasználását is, amennyiben annak fedezete pénzügyileg rendelkezésre áll -, nem haladhatja meg az eredeti rendszeres személyi juttatások előirányzatának 8%-át.




A hitelfelvétellel, kezességvállalással és a pénzügyi befektetésekkel
kapcsolatos szabályok

29. §

	(1) 
	A fővárosi önkormányzati költségvetési szervek - a Főpolgármesteri Hivatal kivételével - pénzkölcsönt (hitelt) nem vehetnek fel.



	(2) 
	A Közgyűlés a kötvénykibocsátásokhoz, illetve a közbeszerzés hatálya alá tartozó  hitelfelvételekhez  kapcsolódóan:

	
	a) 
	előzetesen hozzájárul a kötvény kibocsátására, illetve a közbeszerzés hatálya alá tartozó közép- és hosszúlejáratú hitel felvételére vonatkozó közbeszerzési eljárás kiírásához, és saját hatáskörében megtartja a jogot az ajánlattételi szakasz lezárultát követően az eljárás nyertesének megnevezésére, a főpolgármester javaslata alapján a Közbeszerzési Bizottság előzetes egyetértésével,

	
	b) 
	a likviditási hitel felvételében való döntés jogát - esetenként, a jóváhagyott éves költségvetési kiadások 4 %-a erejéig - a főpolgármester részére biztosítja, a Közgyűlés soron következő rendes ülésén történő tájékoztatási kötelezettség mellett.



	(3) 
	A fővárosi önkormányzati költségvetési szervek:

	
	· 
	garanciát és kezességet nem vállalhatnak,

	
	· 
	értékpapírt nem vásárolhatnak,

	
	· 
	váltót nem bocsáthatnak ki és nem fogadhatnak el,

	
	· 
	az önkormányzati támogatást betételhelyezésre nem fordíthatják,

	
	· 
	kötvényt nem bocsáthatnak ki,

	
	· 
	pénzügyi lízing és faktoring ügyletre irányuló, vagy ilyet magában foglaló szerződéseket nem köthetnek, 

	
	· 
	egyéb, átmenetileg szabad pénzeszközeiket betétként a számlavezető pénzintézetnél az esetben köthetik le, ha ez az esedékes fizetési kötelezettségek határidőben történő teljesítését nem veszélyezteti

	
	· 
	hitelt, kölcsönt - az elkülönített számlán kezelt munkáltatói lakásépítési és vásárlási kölcsönök kivételével - nem nyújthatnak. 



	(4) 
	A Főpolgármesteri Hivatal kezességet a Közgyűlés egyedi felhatalmazása alapján vállalhat.



	(5) 
	A főpolgármester az önkormányzat átmenetileg szabad pénzeszközeit, a központi költségvetésből származó hozzájárulások és támogatások kivételével

	
	· 
	államilag garantált értékpapír vásárlására fordíthatja, amelyet pénzintézettől vagy pénzintézet többségi tulajdonában lévő értékpapír-forgalmazó cégtől jogosult megvásárolni,

	
	· 
	a számlavezető vagy más pénzintézetnél betétként lekötheti, valamint

	
	· 
	kereskedelmi kötvény és bankgarantált értékpapír-vásárlásra fordíthatja.




	(6) 
	A fővárosi önkormányzati költségvetési szervek és a Főpolgármesteri Hivatal a tárgyi eszközökre, készletekre, vállalkozásaikra biztosítási szerződést köthetnek. A szerződések megkötéséhez költségvetési többlettámogatás nem igényelhető.




A költségvetéssel és a zárszámadással egyidejű tájékoztatási kötelezettségek

30. §

	(1) 
	Az előterjesztő köteles benyújtani az alábbi mérlegeket és kimutatásokat a Fővárosi Közgyűlés részére tájékoztató jelleggel, szöveges indoklással együtt az alábbi tartalommal:

	
	a)
	a költségvetés előterjesztésekor:

	
	aa)
	a Fővárosi Önkormányzat összes bevételét, kiadását, előirányzat felhasználási tervét,

	
	ab)
	a Fővárosi Önkormányzat összevont mérlegét előzetes adatok alapján,

	
	ac)
	a fővárosi területi kisebbségi önkormányzatok összevont mérlegét előzetes adatok alapján,

	
	ad)
	a többéves kihatással járó döntések számszerűsítését évenkénti bontásban, valamint összesítve,

	
	ae)
	a közvetett támogatásokat,

	
	b)
	a zárszámadás előterjesztésekor:

	
	ba)
	a Fővárosi Önkormányzat összes bevételét, kiadását, pénzeszköz változását,

	
	bb)
	a Fővárosi Önkormányzat adósság állományát lejárat, bel- és külföldi hitelezők szerinti bontásban ,

	
	bc)
	a Fővárosi Önkormányzat összevont mérlegét tényleges adatok alapján,

	
	bd)
	a fővárosi területi kisebbségi önkormányzatok összevont mérlegét a tényleges adatok alapján,

	
	be)
	a Fővárosi Önkormányzat vagyonkimutatását,

	
	bf)
	a többéves kihatással járó döntések számszerűsítését évenkénti bontásban, valamint összesítve,

	
	bg)
	a közvetett támogatásokat.



	(2) 
	A költségvetéshez, valamint a zárszámadáshoz az (1) bekezdés ae), valamint bg) pontjaiban szereplő közvetett támogatásokat az alábbi részletezettséggel kell bemutatni:

	
	a)
	ellátottak térítési díjának, illetve kártérítésének méltányossági alapon történő elengedésének összege,

	
	b)
	lakosság részére lakásépítéshez, lakásfelújításhoz nyújtott kölcsönök elengedésének összege,

	
	c)
	helyi adónál biztosított kedvezmény, mentesség összege adónemenként,

	
	d)
	helyiségek, eszközök hasznosításából származó bevételből nyújtott kedvezmény, mentesség összege,

	
	e)
	egyéb nyújtott kedvezmény, vagy kölcsön elengedésének összege.





Záró és vegyes rendelkezések

31. §

	(1) 
	Ez a rendelet a kihirdetését követő napon lép hatályba, rendelkezéseit a 2011. évi költségvetés végrehajtása során kell alkalmazni.



	(2) 
	Hatályát veszti:

	
	a)
	a Budapest Főváros Önkormányzata 2010. évi költségvetéséről szóló 9/2010. (III.31.) Főv. Kgy. rendelet 7-34. §-ai, a 9. § kivételével,

	
	b)
	a Budapest Főváros Önkormányzata 2010. évi költségvetéséről szóló 9/2010. (III.31.) Főv. Kgy. rendelet módosításáról szóló 19/2010. (V. 20.)  Főv. Kgy. rendelet 2. § (2) és (3) bekezdése, 

	
	c)
	a Budapest Főváros Önkormányzata 2010. évi költségvetéséről szóló 9/2010. (III.31.) Főv. Kgy. rendelet módosításáról szóló 38/2010. (VI. 22.)  Főv. Kgy. rendelet 2. § (1) és (3)  bekezdése, 

	
	d)
	a 2011. évi átmeneti finanszírozásról és a költségvetési gazdálkodásról szóló 60/2010. (XII. 23.) Főv. Kgy. rendelet 3-13. §-ai, a 4. § (1) bekezdés c) pontja, a 8. § (1) bekezdése, a 11. § (1) bekezdés a) pontja, valamint a 11. § (2) bekezdése kivételével.





	
	
	

	

Sárádi Kálmánné dr.
főjegyző
	
	

Tarlós István
főpolgármester







INDOKLÁS

Általános indokolás


Budapest Főváros Közgyűlése az államháztartásról szóló, többször módosított 1992. évi XXXVIII. törvény (továbbiakban: Áht.) 65. § (1) bekezdése alapján biztosított jogkörében eljárva alkotja meg a 2011. évi költségvetési rendeletét.
A rendelet (és táblázatai) az Áht., valamint az államháztartás működési rendjéről szóló 292/2009. (XII. 19.) számú Kormányrendelet (továbbiakban: Kormányrendelet) előírásainak megfelelően került összeállításra.

Részletes indokolás

I.

A rendelet első része, az 1-6. § és az 1-6. számú táblázat a költségvetési bevételi és kiadási előirányzatok összegszerű jóváhagyását tartalmazza. A költségvetési előirányzatok szöveges indokolását a „Javaslat Budapest Főváros Önkormányzata 2011. évi költségvetésére” című előterjesztés tartalmazza.

Az 1. § rögzíti Budapest Főváros Önkormányzata 2011. évi költségvetési kiadási, bevételi főösszegét, a hiány összegét, a hozzá kapcsolódó 1-2. számú táblázatokban meghatározza a főösszegek előirányzat-csoportonkénti összegeit.
Az 1. számú táblázatban a bevételek a Kormányrendelet 36. § (1) bekezdés a) pontja alapján az államháztartásért felelős miniszternek az elemi költségvetés összeállítására vonatkozó tájékoztatójában rögzített főbb jogcím-csoportonkénti részletezettséggel kerültek kimutatásra.
A hiány összegszerű kimutatását az Áht. 8/A, valamint 69. §-a írja elő. A rendelet tételesen felsorolja, hogy 2011-ben milyen hitelfelvétellel finanszírozható a hiány.
Előírja az év közben realizálódó nem céljellegű önkormányzati többletbevételek felhasználási irányát.
Az 1/a. számú táblázat a működési célú normatív hozzájárulást, az 1/b. számú táblázat a működési célra átvételre tervezett pénzeszközöket, támogatás értékű működési bevételeket átadóként és célonként, az 1/c. számú táblázat a beruházási célra átvételre tervezett pénzeszközöket, támogatás értékű beruházási bevételeket átadónként és célonként tartalmazza. Az 1/d. számú táblázat a felvenni kívánt támogatási kölcsönöket és a nyújtott kölcsönök visszatérülését részletezi tájékoztató jelleggel. Az 1/e. számú táblázat a tervezett címzett, valamint fejlesztési célú egyéb központi támogatásait tartalmazza.
A Kormányrendelet 36. § (1) bekezdésének i) pontjában előírt, a működési, beruházási és felújítási célú bevételi és kiadási előirányzatok mérlegszerű, egymástól elkülönített bemutatását tájékoztató jelleggel a 2/a. számú táblázat tartalmazza, a k) pontjában előírt előirányzat felhasználási ütemtervet a 2/b. számú táblázat tartalmazza.

A 2. § és a hozzá kapcsolódó 3. számú táblázat az Áht. 67. § (3) bekezdésének megfelelően határozza meg a 2011. évi költségvetés címrendjét. Rögzíti a címrend felépítésének fő elveit, és az Áht. 69. §-ában előírtak szerint - a Fővárosi Önkormányzatra és a fővárosi önkormányzati költségvetési szervekre, valamint a fővárosi területi kisebbségi önkormányzatokra elkülönítetten és összesítve együttesen is - címenként meghatározza a tervezett bevételeket és kiadásokat. A kiadási címeken belül elkülönítetten szerepelteti a személyi jellegű kiadások, a munkaadókat terhelő járulékok, a dologi jellegű kiadások, az ellátottak pénzbeli juttatásai, a támogatási célú bevételek és pénzeszközátadások előirányzatát, a költségvetési létszámkeretet, illetve az önkormányzati, valamint az intézményi saját hatáskörű felhalmozások (beruházások, felújítások és az egyéb felhalmozási célú kiadások) előirányzatát. 
Tételesen felsorolja a költségvetési törvényben megállapított, felhasználási kötöttséggel járó állami támogatásokat.
Az 1. § (1) bekezdésében megállapított kiadási főösszegből a megjelölt címeken céljellegű kiadásokat rögzít. Szabályozást ad az előirányzat változtatására, maradványának rendezési módjára.
Az 1. § (1) bekezdésében megállapított bevételi főösszegből az egyes címeken céljellegű bevételeket határoz meg.
A költségvetési egyensúly hosszú távú biztosítása érdekében, a 2005. évi Állami Számvevőszéki jelentéssel összhangban szabályozza az önkormányzati tulajdonba tartozó ingatlanok értékesítéséből származó bevételek tervbevételének módját.
A kapcsolódó táblázatok közül:
· a 3/a. számú táblázat 6. oszlopa az egyes címeken tervezett adósságszolgálatot hitelenként határozza meg;  
· a 3/b. számú táblázat az egyes címeken belül a társadalmi szervezetekhez és alapítványokhoz kapcsolódó támogatásokat tartalmazza;
· a 3/c. számú táblázat a fővárosi területi kisebbségi önkormányzatok működéséhez biztosított támogatásokat tartalmazza kisebbségi önkormányzatonként és azon belül célonként;
· a 3/d. számú táblázat a fővárosi területi kisebbségi önkormányzatok - kiemelt kiadási és bevételi előirányzatonkénti - költségvetéseit tartalmazza a fővárosi területi kisebbségi önkormányzatok határozatai alapján;
· a 3/e. számú táblázat az Európai Uniós támogatással megvalósuló projektek bevételeit és kiadásait tartalmazza.

A 3. § és a hozzá kapcsolódó 4. számú táblázat az Áht. 69. §-ában előírtaknak megfelelően célonként részletezi a tervezett felújításokat. Bemutatja a tervben szereplő felújítások áthúzódó hatásait [Áht. 118. §].
A felújítási pénzeszközökkel önálló gazdálkodásra való jogosultságot a 4/a. számú táblázatban határozza meg.

A 4. § az Áht. 69. §-ában előírtaknak megfelelően feladatonként részletezi: 
· az önkormányzati fejlesztési kiadások címen tervezett előirányzatot,
· a fővárosi önkormányzati költségvetési szervek beruházási kiadásaihoz kapcsolódó önkormányzati támogatásokat,
· a fővárosi önkormányzati költségvetési szervek saját hatáskörű beruházásait,
· a hitelből finanszírozott beruházásokat.
Az 1000-6000 címeken az intézményi beruházások és támogatás értékű beruházási kiadások 2011. évi tervét tájékoztató jelleggel az 5/a. számú táblázat szerint határozza meg.

Az 5. § az Áht. 73. § (1) bekezdésében előírtaknak megfelelően meghatározza a 2011. évi költségvetés általános és céltartalék előirányzatait.
A fejlesztési célú céltartalékok előirányzatait feladatonként is rögzíti, kijelölve ezzel az év közben indítható beruházásokat.
Több céltartalék felhasználását a Közgyűlés által elfogadásra kerülő szakmai programhoz köti, illetve rögzíti a céltartalék felhasználási módját.

A 6. § az Áht. 71. § (2) bekezdésében és a 118. § (1) bekezdés 2.b) pontjában előírtaknak megfelelően a kapcsolódó 6. sz. táblázat szerint tartalmazza a költségvetési évet követő 2 év várható bevételi és kiadási előirányzatait, valamint a többéves elkötelezettséggel járó kiadási tételek - felújítások, beruházások, adósságszolgálati kötelezettségek, működési célú pénzeszközátadások áht-n kívülre, támogatás értékű működési kiadások - későbbi év(ek)re vonatkozó kihatásait a 4., az 5., a 3/a. és a 6/a. számú táblázatok hivatkozott oszlopai szerinti összegekkel.

II.

A rendelet második része, a 7-33. § Budapest Főváros Önkormányzata 2011. évi költségvetése végrehajtásának szabályait rögzíti.

A 7. § meghatározza a költségvetési alapokmányok elkészítésének szabályait, felhatalmazást ad a jóváhagyott költségvetések teljesítésére, előírja a bevételek és kiadások egyensúlyának fenntartását. 
Az Áht. 87. § (1) bekezdése alapján a fővárosi önkormányzati költségvetési szerv gazdálkodására vonatkozó alapvető rendelkezést tartalmazza.
Szabályozza a fővárosi önkormányzati költségvetési szervek létszámcsökkentéséhez biztosított irányító szervi támogatás odaítélésének és felhasználásának módját.
Az Áht. 100/L. § (1) bekezdése alapján - a vagyonrendelet keretein belül - meghatározza a gazdasági társasági érdekeltség megszerzésének szabályait. 
Az Áht. 100/H. § (2) bekezdésével összhangban engedélyhez köti az intézmények alapítványokhoz, társadalmi szervezetekhez kapcsolódó támogatásait, és számadási kötelezettséget ír elő a támogatottak felé. 
A közbeszerzési törvény hatálya alá tartozó beruházásokra és szolgáltatásokra juttatott támogatások felhasználásánál előírja a törvény szabályainak kötelező alkalmazását (Áht. 13/B. §).
 Előírja a támogatott intézményi beruházások kiadásai teljesítésének banki megfigyelését. 

A 8. § a költségvetési egyensúly megőrzése érdekében határoz meg végrehajtási szabályokat.
A rendelkezések biztosítják, hogy év közben az általános tartalék szintje megfelelő maradjon, valamint, hogy a 2011. évi pénzmaradvány elszámolásakor érvényesüljön a szigorú kockázatkezelési politika.
A (3) bekezdés rögzíti az év közben jelentkező működési bevételi többlet felhasználási sorrendjét.

A 9. § a helyszíni bírságból beszedett bevételek befizetését szabályozza.

A 10. § a pénzmaradvány jóváhagyásának jogkörét és a 2011. évi pénzmaradvány-elszámolás szabályait részletezi.
A Kormányrendelettel összhangban rögzíti, hogy a fővárosi önkormányzati költségvetési szervek és a Főpolgármesteri Hivatal pénzmaradványát a Közgyűlés vizsgálja felül és hagyja jóvá. A feladatelmaradáshoz, céljellegű előirányzatokhoz kapcsolódó elvonások eseteit tételesen rögzíti.
Intézményi pénzmaradványt terhelő befizetési kötelezettséget ír elő az állami hozzájárulások, valamint a normatív részesedésű személyi jövedelemadó 2011. évi elszámolásához kapcsolódó önkormányzati befizetési kötelezettség fedezetének biztosításához. 
A ténylegesen befolyt idegenforgalmi bevételekről a felhasználási célok szerinti elszámolási kötelezettséget ír elő.
A Kormányrendelet 213. § (2) bekezdésével összhangban lehetőséget biztosít gazdasági szükséghelyzet esetén a fővárosi önkormányzati költségvetési szervet megillető pénzmaradvány felhasználásának korlátozására.
Rögzíti az intézményi bevételekhez kapcsolódó befizetési kötelezettséget.

A 11-14. §-ok a főpolgármesterre és a bizottságokra átruházott előirányzat-módosítási jogköröket határozzák meg.

A 11. és a 13. § az Áht. 73. § (3) bekezdésében kapott felhatalmazás alapján a céltartalékokhoz kapcsolódó előirányzat-módosítási jog átruházásának eseteit és kereteit szabályozza.

A 12. § az Áht. 74. § (2) bekezdésében kapott felhatalmazás alapján a főpolgármesterre átruházott jogkörnél külön szabályozást ad a fővárosi önkormányzati költségvetési szerveket és a Főpolgármesteri Hivatal 7101-7371 címeit, a felújítási és beruházási előirányzatokat érintően. 

A 14. § a főpolgármesterre átruházott hatáskörű előirányzat-módosítás tárgyév végéig történő gyakorlásának lehetőségét rögzíti, valamint az e hatáskörben hozott döntésekhez kapcsolódóan ellenjegyzési jogkört és tájékoztatási kötelezettséget állapít meg.

A 15. § összefoglaló jelleggel tartalmazza a fővárosi önkormányzati költségvetési szervek - beleértve a Főpolgármesteri Hivatalt is - gazdálkodására és előirányzat-módosítására vonatkozó rendelkezéseket. Az Áht. 74. és 100/A §-ával, valamint a Kormányrendelet 67. §-ával összhangban rögzíti a Közgyűlés által a főpolgármesterre és a bizottságokra átruházott, valamint az intézmények saját hatáskörbe tartozó előirányzat-módosításai eseteit (a Főpolgármesteri Hivatalnál e jogköröket a főpolgármesterhez telepíti). 
A fővárosi önkormányzati költségvetési szervek kiemelt előirányzatokon belüli rész-előirányzataira vonatkozóan is szabályozást ad.
Szabályozást ad az Áht. 100/B §. (2) és (3) bekezdése alapján a személyi juttatások előirányzatának felhasználásáról. 
Szabályozást ad az Ámr. 90. § (2) bekezdése alapján a betöltetlen álláshelyekre jutó személyi juttatások előirányzatával való gazdálkodásról.

A 16. § A „Vagyongazdálkodási keret” felhasználására ad részletes szabályozást 

A 17. § a Kormányrendelet előírásainak megfelelően rögzíti a 2011. évi költségvetést érintő módosításokhoz kapcsolódó tájékoztatási és rendeletmódosítási kötelezettségek előterjesztésének szabályait.

A 18. § a közpénzek védelme érdekében megtiltja a fővállalkozói előleg fizetését a támogatással fedezett beruházásoknál, felújításoknál. A tilalom alól mentesíti a nemzetközi fejlesztési pénzintézetek által nyújtott hitelekkel, valamint az uniós támogatási pénzeszközökkel finanszírozott beruházásokat, mivel a pénzintézetek a beszerzések során a nemzetközi kereskedelmi szabványok szigorú betartását követelik meg a hitelfelvevőktől, és ezek sok esetben előleg kifizetését is tartalmazzák.

A 19. § szabályozza a Főpolgármesteri Hivatalnál, valamint a fővárosi önkormányzati költségvetési szerveknél a szakmai alapfeladatok keretében a dologi kiadások terhére szellemi tevékenységként végzett feladatok szerződési feltételeit a kormányrendelet 82. §-a alapján.

A 20. § szabályozza a gazdálkodási feladatok szolgáltatásként történő megrendelésének a rendjét, a Kormányrendelet 15. §-ának figyelembevételével.

A 21-26. §-ok és a kapcsolódó 7. számú táblázat a finanszírozás rendjét szabályozzák.

A 21. § szabályozza a fővárosi önkormányzati költségvetési szervek önkormányzati működési támogatásának utalását. A fővárosi önkormányzati költségvetési szerveknél 13 részletben - a nettó finanszírozási rendnek megfelelően - a 7. számú táblázat szerinti, nettósítással csökkentett összeg kiutalását, túlfinanszírozás esetén inkasszálását engedélyezi.
Szabályozza a fővárosi önkormányzati költségvetési szervek részére az egyszeri működési kiadásokhoz és intézményi beruházásokhoz, valamint a folyamatos feladatellátáshoz kapcsolódó működési kiadásokra évközben adott támogatás utalásának rendjét.
A finanszírozási szerződés alapján az Egészségbiztosítási Alapból finanszírozott intézmények támogatására külön szabályozást ad.
A 7. sz. táblázatban meghatározott mértékű támogatás betartását ágazati szinten teszi kötelezővé, lehetőséget adva az intézmények eltérő pénzügyi helyzetéből jelentkező feszültségek kezelésére. 
Külön szabályozást ad a színházak esetén alkalmazható, az általánostól eltérő finanszírozásra.
Részletes szabályt állapít meg az esetenkénti, feltételekhez kötött támogatások utalására.
Szabályozza a 2012. januári támogatások bérek utalásának rendjét.

A 22. § tételesen rögzíti a fővárosi önkormányzati költségvetési körön kívülre gazdasági társaságoknak, nonprofit kft-knek, alapítványoknak, társadalmi szervezeteknek, más önkormányzatoknak, egyéb szerveknek adott támogatások utalási rendjét.

A 23. § szabályozza az állami támogatások utalásának rendjét. 
A meghatározott célra kapott állami támogatást, valamint az átvett pénzeszközöket az összeg címzettjének számlájára továbbutalni engedi.
Szabályozást ad az egyes közoktatási feladatok ellátásához kapcsolódó kiegészítő támogatások leutalására a költségvetési törvény 8. sz. mellékletében előírt finanszírozási szabályok alapulvételével.

A 24. § rögzíti az előrehozott támogatások utalásának rendjét.
A hatvan napon túl lejárt fizetési kötelezettség rendezéséhez, illetve keletkezésének megelőzéséhez - a helyi önkormányzatok adósságrendezési eljárásáról szóló törvény előírásainak megfelelően - előrehozott támogatás utalását teszi lehetővé.
Külön szabályozást ad a Fővárosi Tűzoltóparancsnokság részére történő speciális támogatások utalására.
Lehetőséget ad az oktatási intézmények esetén a Munkaerőpiaci Alap képzési alaprésze keretéből pályázat útján elnyert támogatásoknak az intézményi bankszámlákra történő megérkezésig a támogatás megelőlegezésére.

A 25. § szabályozza az intézményi és önkormányzati beruházásokhoz, felújításokhoz kapcsolódó önkormányzati támogatások utalását. A céljellegű felújítási és fejlesztési támogatást illetően a támogatás leutalását a teljesítményeknek megfelelően teszi lehetővé. 

A 26. § meghatározza a fővárosi területi kisebbségi önkormányzatok támogatásához kapcsolódó utalások rendjét. A fővárosi kisebbségi önkormányzatok részére a Fővárosi Önkormányzat által biztosított támogatás utalásának felfüggesztésére ad szabályozást, amennyiben az így biztosított összeg felhasználása nem a kisebbségi és etnikai célokat szolgálja.

A 27. § a fővárosi önkormányzati költségvetési szervek szakmai pályázaton való részvételének szabályait rögzíti.

A 28. § meghatározza a köztisztviselők 2011. január 1-től érvényes illetményalapját, valamint szabályozza a köztisztviselőknek és a Fővárosi Tűzoltóparancsnokság hivatásos állományának adható éves jutalom összegének mértékét és feltételét, valamint rendelkezik a fővárosi önkormányzati költségvetési szervek által jutalmazásra fordítható összegének mértékéről a Kormányrendelet 90. § (5) bekezdése alapján.

A 29. § az Áht. 100/G. §-ában előírtaknak megfelelően - a Főpolgármesteri Hivatal kivételével - megtiltja a fővárosi önkormányzati költségvetési szerveknek pénzkölcsön (hitel) felvételét.
Szabályozza a hitelműveletekkel kapcsolatos hatásköröket. A közép- és hosszú lejáratú hitel felvételére, kötvény kibocsátására vonatkozóan fenntartja a Közgyűlés jogát az eljárás nyertesének megnevezésére, a likviditási hitel felvételében való döntés jogát - korlátokkal - a főpolgármester részére biztosítja.
A fővárosi önkormányzati költségvetési szervek esetében megtiltja a kezességvállalást. Az Áht. 100/G. §-ában foglaltakkal összhangban rögzíti, hogy a fővárosi önkormányzati költségvetési szerv értékpapírt nem vásárolhat, váltót nem bocsáthat ki és nem fogadhat el, kötvényt nem bocsáthat ki, pénzügyi lízing és faktoring szerződést nem köthet. Költségvetési támogatását betételhelyezésre nem fordíthatja. Szabad pénzeszközeit a számlavezető pénzintézetnél az esetben kötheti le, ha az nem veszélyezteti az intézmény esedékes kiadásainak teljesítését.
A munkáltatói lakásépítési és -vásárlási kölcsönök kivételével megtiltja a hitel- és kölcsönnyújtást.
A Főpolgármesteri Hivatal, mint az önkormányzat gazdálkodását lebonyolító fővárosi önkormányzati költségvetési szerv esetében a kezességvállalást a Közgyűlés egyedi felhatalmazásához köti.
Szabályozást ad az önkormányzat szabad pénzeszközeinek lekötésére. Az államilag garantált értékpapír vásárlása és számlavezető pénzintézeti betételhelyezés mellett lehetőséget biztosít a főpolgármester által rögzített értékhatáron belül kereskedelmi kötvény és bankgarantált értékpapír vásárlására, amennyiben ezt a pénzpiaci helyzet indokolja.

A 30. § Az Áht. 118. §-ának, valamint a Kormányrendelet 36. § (1) és (2) bekezdésének megfelelően részletezi, hogy milyen mérlegeket kell az éves beszámoló előterjesztésekor tájékoztató jelleggel a képviselő-testület részére benyújtani. A (2) bekezdése a közvetett támogatások részletezését írja elő.

A 31. § a záró és vegyes rendelkezéseket tartalmazza. A rendelet hatálybalépésének időpontjaként a kihirdetés napját rögzíti, annak érdekében, hogy a 2011 évi részletes, elemi költségvetés összeállítása, elkészítése a lehető legkorábbi időpontban történjen.
A költségvetési rendelet hatálybalépésével egyidejűleg egyes kapcsolódó rendeletek hatályon kívül helyezéséről, illetve módosításáról intézkedik.






